Go Redeem Now Lah! Ulangtahun Ke-20 PlusOne Senheng Betul Gempak Kali Ini!

Siapa je yang tak suka promosi? Kami pasti semua orang mesti suka bila ada promosi untuk barang branded kan, lagi-lagi geng perempuan lah. Hihi…

Hah sekarang ni anda dah boleh senyum sampai telinga dah sebabnya ada promosi hebat di Senheng/senQ sempena Ulangtahun Ke-20 PlusOne Members tau. Promosi ini dah pun bermula pada 1 Jun 2022 hingga 31 Ogos 2022 ini. Jadi jangan terlepas tau!

Anda kena tengok sebab apa anda patut grab peluang ini sempena Ulangtahun Ke-20 PlusOne Members. Bukan di satu dua outlet je, tapi di semua cawangan Senheng/senQ tau. Paling best, nak beli online pun boleh!

Ada lagi gais, ada baucar reward juga yang anda boleh redeem, pergh… Menguntungkan betul! Dah tak nak cakap banyak, anda tengok lah list yang kami bagi di bawah ni. Hehe…

Ha inilah baucar reward yang anda boleh redeem. Pilih sahaja mana-mana jenama terkemuka yang anda inginkan dan tebusnya untuk lebih penjimatan! Ada Skechers, Poh Kong, Neutrovis, Chatime, Hush Puppies, dan banyak lagi! Jom ikuti langkah-langkah di bawah untuk dapatkan baucar reward ini:

1. TEBUS – Tebus baucar pilihan anda apabila anda ke cawangan Senheng/senQ! Anda hanya perlu pastikan PlusOne point anda adalah mencukupi untuk menebus baucar tersebut!
2. GANJARAN – Hadirkan diri ke cawangan fizikal atau layari laman web rasmi jenama tersebut untuk menggunakan baucar anda.

Anda juga boleh lihat baucar reward lain di bawah ni. Serius banyak betul!

Selain itu, anda juga boleh dapat S-Coin Cashback sehingga 70%. Bukan sikit tu gais. Ianya sah di semua cawangan Senheng/senQ seluruh negara dan untuk laman web rasmi. Promosi ini eksklusif untuk ahli PlusOne sahaja.

Untuk yang ini ada 3 langkah mudah yang anda boleh ikut. Good luck!
1. BELI – Anda beli produk yang anda mahu di cawangan Senheng/ senQ
2. REVIEW – Hantar review anda di Aplikasi Senheng dan jangan lupa untuk letak hashtag #SenhengKOC atau #senQKOC #P120Annivesary
3. SHARE – Jika review anda dipilih sebagai pemenang, anda akan diberi ganjaran baucar tunai yang menarik!

Nak jadi salah seorang pemenang iPad Air 5? Haa…anda ikut langkah seperti di bawah ye:

1. BELI – Buat pembelian anda melalui AEON Credit Easy Payment dengan perbelanjaan minimum RM1,000 di cawangan Senheng dan senQ sahaja.
2. MUAT TURUN – Muat turun aplikasi Senheng/ senQ & isi borang e-peraduan
3. JAWAB – Jawab soalan mudah dan anda kini berpeluang untuk memenanginya!

Untuk pemegang kad Citibank, ini untuk anda! Tengok list hadiah pun dah rasa wow, kalau jadi salah seorang pemenang ini rasanya melompat sampai ke langit, haha.

Hadiah Utama (7x)
– Samsung Galaxy S22 Ultra 5G (8GB+128GB) berharga RM5,099

Hadiah Saguhati (10x)
– Dyson V12 Detect Slim Total Clean berharga RM3,599

Cara untuk masuk peraduan ini adalah:
1. BELI – Beli dari mana-mana cawangan atau dari laman web rasmi sepanjang tempoh kempen.
2. SWIPE – Gunakan Kad Citibank anda untuk perbelanjaan min RM3,500 dalam satu resit.
3. MENANG – Kemasukan adalah automatik sebaik sahaja anda memenuhi keperluan min perbelanjaan.

Pasti ada di kalangan anda yang suka gunakan perkhidmatan Buy Now Pay Later. Nilah masanya untuk dapatkan lebih banyak penjimatan dengan PAYLATER! Hanya ikut tiga langkah mudah ini:

1. BELI – Buat pembelian dengan jumlah minimum RM500 dengan PAYLATER Malaysia di mana-mana cawangan Senheng/ senQ.
2. MUAT TURUN – Muat turun aplikasi PAYLATER Malaysia dan akses akaun anda.
3. TEBUS – Claim baucar anda dengan memasukkan kod baucar anda.

Amacam gais? Rancak betul kan promosi dan ganjaran dari Senheng/senQ untuk Anniversary Ke-20 PlusOne kali ini. So anda jangan ketinggalan pula ye. Bermula sekarang sehingga 31 Ogos ni je tau. Ajaklah kawan-kawan atau famili anda ke Senheng/senQ terdekat.

*Jualan dengan bersyarat. Untuk member PlusOne sahaja. Tertakluk kepada terma dan syarat


“Tak Perlu Panggil Saya Hajah, Segan Pula Rasanya” – Nelydia Senrose

Rezeki buat pelakon Nelydia Senrose apabila memegang gelaran hajah di usia 28 tahun selepas pulang daripada mengerjakan ibadah haji baru-baru ini.

Memetik Harian Metro, Nelydia berkata dia mengakui segan apabila dipanggil gelaran Hajah dan lebih selesa dipanggil dengan namanya sahaja.

BACA: “Kalau Orang Lain Kecewa, Saya Lebih Kecewa Dengan Diri Sendiri” – Nelydia Senrose

“Tak perlu panggil saya hajah, segan pula rasanya. Cukup dengan Nelydia saja,” katanya.

Berkongsi pengalaman mengerjakan rukun Islam kelima itu, Nelydia berkata ianya momen yang amat menakjubkan serta bersyukur segalanya dipermudahkan.

“Namun cukup sekadar saya katakan layanan Allah dan segala macam yang saya tempuh sangat cantik dan dipermudahkan. Walaupun saya pernah menunaikan umrah beberapa kali, tapi haji ini saya dapat rasa satu kelegaan yang sukar untuk diungkapkan.

“Benar orang kata pemergian mengerjakan haji ini ibarat kita berjihad dan berserah dengan apa saja ketentuan yang bakal berlaku. Saya serah segala-galanya kepada Allah dan mengharapkan kehadiran saya ini diterima dengan baik,” katanya.

Ditanya mengenai apa yang dipohon ketika berada di Tanah Suci, Nelydia mengakui dia tidak boleh menipu diri memohon untuk memperbaiki diri menjadi hamba yang lebih baik serta terus istiqamah.

“Tipu kalau saya katakan kehadiran saya di sana bukan untuk mencari keredaan Ilahi. Di usia saya sekarang dan sudah melalui macam-macam fasa dalam kehidupan. Saya tidak boleh menipu diri.

“Allah itu Maha Mengetahui apa yang kosong dalam isi hati saya selepas melalui zaman remaja dan kini memasuki alam dewasa. Saya selalu berdoa supaya Tuhan tingkatkan keimanan dan beri saya kekuatan untuk terus istiqamah.

“Di bumi Allah memang kita boleh buat, tapi bila sampai sini lain pula ujian yang perlu dilalui. Jadi, saya selalu berdoa supaya Allah jauhkan saya daripada perkara yang boleh menghalang saya untuk melakukan sesuatu yang terbaik,” katanya.


Puteri Sarah Titip Sokongan Buat Mizz Nina

Berita perceraian pasangan selebriti Noh Salleh dan Mizz Nina ternyata mengejutkan ramai peminat, malah ada yang bersedih dengan pengumuman tersebut.

Perkara itu turut mendapat perhatian pelakon Puteri Sarah yang menitipkan sokongan buat Nina di Insta Story.

BACA: Rakan Artis, Ribuan Netizen Beri Kata Semangat Buat Mizz Nina

Menerusi entri itu, Puteri Sarah berkata dia merupakan peminat Mizz Nina serta mendoakan agar wanita itu diberikan kekuatan menempuh ujian tersebut.

“Sentiasa mengidolakan awak. Semoga terus kuat. Sesungguhnya, Allah ada bersama orang-orang yang sabar,” tulisnya.

Sementara itu, perkongsian Mizz Nina mengenai perceraiannya semalam mendapat lebih 13 ribu komen daripada netizen dan rakan artis yang memberikan kata-kata sokongan kepadanya.

Semalam, hangat diperkatakan apabila Mizz Nina dan Noh dikatakan bercerai talak satu pada 3 Ogos lalu di Mahkamah Syariah Daerah Gombak Timur. Pada malamnya, kedua-duanya mengesahkan mengenai perceraian mereka di Instagram masing-masing.


Ramai Bersorak Teruja Tengok Ryan Bakery Muncul Di Sepahtu Reunion

Sebut saja nama Ryan Bakery, pasti ramai tahu pemuda itu sering tampil dengan yang video mengimbau zaman kanak-kanak dan persekolahan sehingga mendapat jutaan tontonan di aplikasi TikTok.

Malah, rezeki Ryan dilihat semakin melimpah ruah. Terbaru, Ryan Bakery dan sahabatnya, Wanchaii muncul sebagai pemain jemputan di Sepahtu Reunion untuk episod semalam.

Menerusi video dikongsikan oleh pengguna TikTok, kemunculan personaliti media sosial itu mendapat sorakan meriah daripada penonton.

Memang meriah habis episod semalam, sorakan yang diberikan oleh penonton kepada Ryan mengalahkan artis.

Diruangan komen, rata-rata netizen memuji Ryan dan Wanchaii yang sememangnya mempunyai bakat besar untuk terjun ke dalam industri dunia hiburan.

Malah, ramai yang tidak menyangka kedua mereka boleh pergi sehingga sejauh ini dilihat tidak kekok di atas pentas.


Hisap Vape Sambil Hembus Asap, Cara Noh Salleh Cuba Hilangkan Rasa Gemuruh?

Segala spekulasi mengenai rumah tangga pasangan selebriti Mizz Nina dan Noh Salleh akhirnya terjawab apabila kedua mereka mengesahkan sudah pun bercerai.

Susulan berita itu, ada yang teringat dengan video temu bual dimana Noh ditanya oleh wartawan apabila timbul gosip rumah tangga penyanyi itu bermasalah.

Menerusi video pada bulan lalu itu, Noh dilihat gelisah sambil menyedut dan menghembus asap vape di hadapan sekumpulan wartawan.

Tindakan Noh itu dlihat agak kurang sopan namun mungkin ia cara Noh untuk menghilangkan rasa gemuruh utuk menjawab perkara yang cuba disembunyikan.

Malah, Noh dilihat tersentak apabila diajukan mengenai soalan peribadi tersebut serta bertindak memberi teguran kepada pihak media seolah tiada cerita lain untuk ditanyakan.

Noh juga sempat menyindir dan mempersoalkan kredibiliti media yang sibuk mengambil tahu mengenai tahu peribadinya berbanding kerjayanya sebagai anak seni.

Penyanyi Noh Salleh mengulaS berhubung spekulasi keretakan rumah tangganya bersama Mizz Nina yang hangat diperkatakan di sebuah laman sembang sebagai berita palsu.beritatiktok newstrending

“Dah ketandusan cerita ke? Orang lebih suka kisah peribadi berbanding apa yang saya kerjakan,” katanya.

Bagaimanapun, tidak sampai sebulan menafikan mengenai khabar angin tersebut, pasangan itu mengesahkan sudah bercerai selepas memfailkan perceraian pada Jun lalu.

Noh dan Mizz Nina mendirikan rumah tangga pada 2 Julai 2011. Pasangan itu mengambil anak angkat diberi nama Musa pada Mac lalu.


Rakan Artis, Ribuan Netizen Beri Kata Semangat Buat Mizz Nina

Selepas mengumumkan mengenai perceraian mereka di Instagram, ruangan komen media sosial Mizz Nina dipenuhi dengan kata-kata semangat serta sokongan buatnya.

Setakat ini, perkongsian Mizz Nina mengenai perceraiannya itu mendapat lebih 289 ribu tanda suka dan lebih 13 ribu komen.

Hasil tinjauan, antara rakan selebriti yang memberikan kata-kata semangat ialah Nur Fazura, Datuk Seri Siti Nurhaliza, Ummi Nazeera, Puan Sri Tiara Jacquelina, Che Puan Sarimah Ibrahim, Vivy Yusof dan ramai lagi.

Dalam pada itu, ribuan netizen yang turut bersedih dengan berita itu turut mendoakan agar Nina dan Noh diberikan kekuatan untuk berdepan ujian tersebut.

Semalam, hangat diperkatakan apabila Mizz Nina dan Noh dikatakan bercerai talak satu pada 3 Ogos lalu di Mahkamah Syariah Daerah Gombak Timur. Pada malamnya, kedua-duanya mengesahkan mengenai perceraian mereka di Instagram masing-masing.


Tular Lagi Aksi Mesra, Netizen Dakwa Ruhainies & Zul Ariffin Dah Kahwin Senyap-Senyap

Bukan kali pertama diperkatakan, baru-baru ini tular video memaparkan aksi mesra aktres Ruhainies dengan aktor berbadan sasa, Zul Ariffin.

Menerusi video yang dikongsikan seorang pengguna TikTok, terlihat momen dimana Zul memegang lengan Ruhainies dan seolah berbisik sesuatu sebelum berlalu pergi.

BACA: Zul Ariffin Manja Baring Atas Peha Ruhainies, Netizen Tegur Jaga Batas

Difahamkan Ruhainies dan Zul Ariffin menghadiri majlis Ralph Lauren, kedua-dua mereka sedang sibuk bergambar dengan peminat.

Video tular itu mendapat pelbagai reaksi daripada netizen dan ada yang membuat spekulasi kedua pelakon itu sudah berkahwin.

Malah, ada netizen mendakwa keakraban mereka seperti pasangan suami isteri apatah lagi dilihat sangat mesra.

Hujung tahun lalu, Kelab Peminat Zul Ariffin (ZAFC) tampil menyangkal dakwaan bahawa pelakon berbadan sasa itu sudah mendirikan rumah tangga dengan seorang selebriti wanita.


“Yang Perit Tu Bila Saya Rasa Dia Macam Ada” – Shuib

Hampir setahun pemergian isteri tercinta, Allahyarham Siti Sarah, pelawak Shuib Sepahtu berkata dia masih belum boleh melupakan kenangan manis bersama bidadarinya itu.

Memetik mStar Online, Shuib berkata dia banyak meluangkan masa bersama anak-anak untuk mengalihkan perhatian daripada teringatkan arwah.

BACA: “Saya Akan Selalu Bersedih, Tapi Saya Reda Dengan Ketentuan Ini” – Shuib

“Kadang-kadang orang kata saya kuat tetapi hakikatnya lemah kerana sentiasa menangis dan saya akui sehingga saat ini masih belum lupakan arwah Sarah, setiap hari akan memikirkan mengenai dia.

“Bila cerita mengenai kekuatan tu ada cuma kadang-kadang on-off, saya rasa itu mungkin perkara normal untuk manusia biasa untuk lalui dugaan ini.

“Cuma bila tengah sedih tu, saya hubungi mak untuk luahkan segala rasa sedih dan menangis, kalau untuk anak-anak pula saya banyak luangkan masa bersama dengan bercuti,” katanya.

Kata Shuib lagi, dia masih merasakan seperti arwah Sarah masih hidup lebih-lebih lagi melihat video atau foto kenangan.

“Yang perit tu bila saya rasa dia macam ada! Lagi pula bila admin Instagram milik arwah kongsi video-video lama… rasa rindu tapi dia dah tak ada.

“Apabila tengok muka anak-anak saya tak boleh nak layan perasaan sangat, cuma terusik hati bila tengok kawan-kawan bahagia mengecapi kejayaan bersama orang rumah, tapi saya tak dapat begitu. Namun saya bersyukur apabila dikurniakan anak-anak yang mendengar kata, baik semuanya,” katanya.

Dalam pada itu, Shuib tidak menghalang jika suatu hari nanti ditakdirkan untuk bertemu jodoh suatu hari nanti apatah lagi anak-anaknya masih memerlukan kasih sayang seorang ibu.

“Sarah memang berada di tempat yang istimewa dalam hati saya… tiada siapa boleh lawan tapi bila cerita mengenai jodoh untuk masa depan saya tidak berani nak komen, lagi pun saya tidak boleh halang sekiranya ia sampai. Saya serahkan semuanya pada Allah untuk tentukan tapi saya perlu utamakan anak-anak.

“Sekiranya ada wanita di luar sana mampu mengambil hati anak, ibu dan mertua saya dan mereka setuju, jadi mungkin dia layak untuk mengisi kekosongan ini… bukan kerana fikirkan tentang diri tetapi anak-anak,” katanya.


Noh Salleh, Mizz Nina Sahkan Sudah Bercerai

Segala spekulasi mengenai rumah tangga pasangan selebriti itu akhirnya terjawab apabila Mizz Nina dan Noh Salleh mengesahkan mereka sudah pun bercerai.

Perkara itu dikongsikan oleh Noh dan Mizz Nina secara serentak di Instagram masing-masing sebentar tadi. Menerusi entri itu, Noh dan Nina berkata keputusan untuk berpisah itu dibuat bersama bagaimanpun tidak berkongsikan tarikh perceraian.

Noh dan Nina berkata keputusan itu diambil selepas mempertimbangkan banyak aspek sebelum berpisah secara baik. Mereka turut meluahkan rasa syukur diizinkan oleh Allah untuk bersama selama 11 tahun yang cukup indah.

“Selepas berfikir dan membuat pertimbangan dengan teliti, kami bersetuju untuk berpisah dan meneruskan hidup mengikut haluan masing-masing.

“Alhamdulillah, kami bersyukur kepada Allah kerana mengizinkan kami meluangkan masa bersama selama 11 tahun yang cukup indah, penuh pasang surut dan pengembaraan,” katanya.

Dalam pada itu, Noh dan Nina berkata mereka akan tetap berkawan baik serta mengucapkan terima kasih kepada mereka yang selama ini banyak memberi sokongan.

“Kami ingin mengucapkan ribuan terima kasih kepada penyokong yang selama ini banyak memberi sokongan dan kasih sayang kepada kami selama bertahun-tahun. Jangan risau, kami masih berkawan dan baik,” katanya.

Diakhir perkongsian itu, Noh dan Nina turut memohon doa untuk kehidupan mereka selepas ini serta meminta peminat agar menghormati privasi mereka.

“Kita hanya mampu merancang, namun Allah yang menentukan. Mohon doakan kami dapat menjalani kehidupan di sepanjang tempoh idah. Saya amat menghargai kalian yang menghormati privasi kami berdua,” katanya.

Terdahulu, Noh dan Mizz Nina dikatakan sudah bercerai talak satu di Mahkamah Rendah Syariah Daerah Gombak Timur, di sini, semalam.

Noh dan Mizz Nina mendirikan rumah tangga pada 2 Julai 2011. Pasangan itu mengambil anak angkat diberi nama Musa pada Mac lalu.


Ini Sebab Kenapa PKS Selalu Dapat Perhatian, SME Bank Siap Bagi Ni Lagi!

Bila menjadi rakyat Malaysia ni, kita harus  menyokong Perusahaan Kecil dan Sederhana (PKS) untuk terus bertahan, memandangkan PKS seperti ini sering kali berdepan dengan pelbagai cabaran.

Lebih ketara lagi semasa musim COVID-19 melanda negara. Kami yakin korang sendiri boleh nampak bagaimana golongan PKS bangun dan memulakan kembali rutin mereka bila semuanya kembali seperti sedia kala.

Sebagai rakyat yang patriotik, ini sebab kenapa korang harus membeli barangan yang dijual oleh PKS. Banyak tau faedah yang dapat!

Pemilik perniagaan kecil dan industri pasti akan berusaha keras memberikan servis yang terbaik kepada pelanggannya bagi memastikan syarikat terus mandiri.

Bukan itu sahaja, mereka juga akan membina hubungan yang baik dengan masyarakat bagi memastikan perniagaan mereka sentiasa menjadi pilihan dan berdaya saing.

Jika diperhatikan, beberapa produk yang dihasilkan oleh PKS begitu sukar untuk ditemui di tempat lain. Ini menjadikan ianya istimewa dan sebagai pelanggan korang patut mendapatkannya.

Sebagai contoh, produk keropok yang dihasilkan daripada ikan patin di Jerantut begitu unik sekali dan sukar didapati. Jika korang hanya mahu dapatkan produk yang biasa, korang akan temui perkara seumpama itu secara pukal di tempat lain.

Perniagaan kecil dan sederhana pastinya hadir dengan barangan yang penuh dengan kreativiti. Terdapat begitu banyak sekali PKS yang menjual produk-produk hasil tangan daripada tempatan misalnya seperti tanjak.

Ianya adalah item yang sukar dijumpai dan merupakan barangan yang mempunyai harga yang tinggi untuk dijual.

Disebabkan perkara seperti ini lah golongan PKS sering mendapat perhatian badan-badan yang bertanggungjawab. Terbaru SME Bank menyediakan pelbagai pilihan lengkap di SME Bank XCESS 2022.

Usahawan PKS yang mencari penyelesaian mengenai keperluan pembiayaan dan pembangunan perniagaan, kini boleh mendapatkan pelbagai pilihan lengkap di SME Bank XCESS 2022, acara padanan perniagaan nasional berbentuk hibrid yang bakal berlangsung pada 11 Ogos di World Trade Centre, Kuala Lumpur.

SME Bank XCESS 2022 menawarkan peluang kepada peserta untuk mendapatkan akses kepada pelbagai pakej pembiayaan daripada SME Bank serta agensi lain di bawah Kementerian (KUSKOP), penyertaan dalam Program Umbrella SME Bank, Program Pembangunan Vendor, Assets Link, Perkhidmatan Takaful dan HalalXcess.

Jangan tak tahu, SME Bank XCESS 2022 akan turut disertai oleh rakan perdagangan dan juga PKS antarabangsa seperti dari negara Thailand dan Jepun. PKS tempatan akan dapat berhubung dan meneroka secara langsung dengan peserta antarabangsa ini mengenai kemungkinan menjadi pembekal, pengimport atau rakan kongsi perniagaan. Usaha ini dijangka dapat mewujudkan jangkauan pasaran yang lebih luas kepada usahawan.

Selain itu, Centre for Entrepreneur Development and Research Sdn. Bhd. (CEDAR) anak syarikat milik penuh SME Bank juga akan turut menawarkan pelbagai program pembangunan yang dibentuk untuk menyokong pertumbuhan PKS di negara ini. Sehingga kini, CEDAR telah melatih dan membimbing 68,599 orang peserta dalam pelbagai program latihan keusahawanan.

SME Bank XCESS 2022 terbuka kepada semua usahawan. Disebabkan kapasiti terhad, kehadiran fizikal adalah berdasarkan ‘siapa cepat dia dapat’ dan tiada had untuk peserta atas talian.

Korang yang berminat untuk menyertai dikehendaki mendaftar DI SINI. Sebagai alternatif, pautan ke laman web pendaftaran boleh di akses dari laman web SME Bank, platform media sosial SME Bank atau hubungi Pusat Khidmat Pelanggan di 03-2603 7700.


Mizz Nina, Noh Salleh Bercerai?

Sejak beberapa hari lalu hangat diperkatakan mengenai kemelut rumah tangga pasangan selebriti Mizz Nina dan Noh Salleh.

Terbaru, memetik Harian Metro, pasangan itu dikatakan sudah bercerai talak satu di Mahkamah Rendah Syariah Daerah Gombak Timur, semalam.

Menurut sumber, pasangan itu terlebih dulu memfailkan perceraian pada 14 Jun lalu di mahkamah tersebut. Difahamkan, perceraian mereka di bawah kod kes 055 iaitu permohonan lafaz talak dengan kebenaran mahkamah.

Dalam pada itu, Harian Metro memaklumkan cubaan untuk mendapatkan kenyataan daripada Mizz Nina tidak berjaya apabila mesej tidak dibalas.

Sejak semalam tular mengenai perkongsian seorang pengguna Twitter memuat naik tentang pasangan selebriti bercerai. Perkongsian itu kemudiannya memetik nama penyanyi kumpulan Hujan itu selepas ditanya pengguna lain.

“Makin takut nak kahwin bila dengar orang cerai-berai ni. Hari ini (semalam) pasangan selebriti yang punyalah baik depan media bercerai pula pagi tadi dekat Mahkamah Gombak Timur. Tapi berita tak ‘cover’ pula,” tulisnya.

Terdahulu, Noh menafikan gosip mengatakan rumah tangganya bermasalah serta mengatakan dakwaan itu tidak benar. Malah, Noh juga mengatakan dia juga tidak sangka cerita seperti itu boleh timbul.


Elizabeth Tan Mahu Hamil, Suami Belum Bersedia

Hampir setahun lebih mendirikan rumah tangga, pelakon dan penyanyi Elizabeth Tan berkata dia dan suami, Dr Siew Jim Ding, sudah bersedia menimang cahaya mata pertama.

Memetik BH Online, Elizabeth atau lebih mesra disapa Lizzy berkata dia merancang untuk hamil bulan lalu namun terpaksa dianjak hingga Oktober depan disebabkan kesibukan kerja.

“Sebenarnya, saya mengambil ubat perancang kehamilan selama dua tahun. Saya mengambilnya selepas selesai penggambaran filem Abang Long Fadil 3.

“Namun, saya cuba nak hamil, sekitar hujung tahun ini. Jika diikutkan, saya sudah merancang kehamilan, Julai lalu tetapi banyak pula ‘job’ masuk.

“Jadi, terpaksalah dianjak ke bulan seterusnya. Tetapi, disebabkan jadual kerja semakin padat, rancangan cuba mendapatkan cahaya mata dianjak sekali lagi sehingga Oktober,” katanya.

Lizzy berkata lagi sukar untuk putuskan sama ada mahu menimang cahaya mata atau tidak memandangkan suaminya belum bersedia disebabkan sibuk dengan kerja.

“Saya tahu perlu mengorbankan sebahagian besar kerjaya jika ingin bergelar ibu. Selepas jadi ibu, watak diberikan mungkin berbeza atau semakin berkurangan. Jadi, saya mengambil masa setahun untuk melakukan persediaan mental.

“Tambah pula, saya menginjak usia 30 tahun pada tahun depan. Doktor sudah menasihatkan saya hamil sebelum usia 35 tahun bagi mengelakkan bayi mengalami komplikasi seperti autisme. Jadi, saya mahu cuba hamil, penghujung tahun ini,” katanya.


Suami Puji Lakonan Ummi Nazeera, Patut Menang Anugerah

Semalam drama Risik Pada Hati sudah pun melabuhkan tirainya. Apa yang pasti, ramai penonton terkesan dengan babak akhir episod tersebut.

Pada episod akhir itu, ramai tidak dapat menahan air mata apabila watak Adam yang dilakonkan oleh Alif Satar melafazkan cerai pada isteri pertamanya, Hayla lakonan Ummi Nazeera.

BACA: Ummi Nazeera Selamat Lahirkan Anak Kedua, Demam Panas Ketika Bersalin

Ramai yang memuji lakonan para pelakon terutama sekali Ummi Nazeera dimana lakonannya yang penuh emosi serta menjiwai watak Hafya.

Malah, suami kepada Ummi iaitu Dr. Izzar Anwari turut memuji lakonan isterinya itu. Menerusi satu entri, Dr Izzar sempat berseloroh mengenai lakonan isterinya itu.

“Padan muka ko Adam. Walaupun ko tak faham apa Hayfa rasa, at least ko merasa apa yang aku selalu dok kena,” tulisnya.

Dalam pada itu, Dr Izzar menyifatkan video yang dikongsikannya itu adalah babak terbaik yang dilakonkan isterinya serta menyifatkan Ummi wajar menang anugerah.

“Top notch acting by @umminazeera. Terbaik scene ni. Patut menang award. Memang dok repeat scene ni supaya Hayfa marah Adam banyak2 kali,” tulisnya.

Diruangan komen, rata-rata terhibur dengan perkongsian suami Ummi serta memuji pelakon itu sememangnya hebat dalam lakonan.


19 Tahun Kahwin, Aaron Aziz Puji Isteri Tak Pernah Tinggi Suara Atau Cakap Kesat

Baru-baru ini, pelakon Datuk Aaron Aziz ada memuat naik satu perkongsian menitip ucapan istimewa buat isteri tercinta, Datin Diyana Halik.

Menerusi entri itu, Aaron turut memuat naik video koleksi gambar bersama isterinya sempena ulang tahun perkahwinan mereka ke-19 tahun.

Aaron turut meluahkan rasa syukur dijodohkan dengan Diyana serta menyifatkan biadarinya itu seorang yang penyayang dan lemah lembut.

Malah, Aaron berkata isterinya juga tidak pernah meninggikan suara dan mengeluarkan kata-kata kesat selama 19 tahun hidup berumah tangga.

“TabarakALLAH. Alhamdulillah segala puji bagi MU ya ALLAH jodoh kan saya hamba mu yang bersama Diyana Halik.

“Seorang isteri dan ibu yang sangat penyayang, lemah lembut dan tak pernah selama 19 tahun sebagai suami isteri dia tinggi suara atau keluar kata-kata kesat. Thank you Dar for loving me,” tulisnya.

Perkongsian Aaron itu mendapat pelbagai reaksi daripada netizen yang mendoakan agar rumah tangga pasangan itu dirahmati dan kekal hingga ke akhir hayat.


Dikhabarkan Berkahwin, Laudya Cynthia Bella Umum Bersara

Selepas timbul desas-desus mengatakan pelakon cantik ini sudah berkahwin dengan lelaki dubai, Laudya Cynthia Bella mengumumkan persaraannya dari dunia seni.

Memetik laporan portal Indonesia, pelakon berusia 34 tahun itu berkata dia sudah lama berniat untuk berhenti daripada dunia seni.

“Mohon doakan saya. Insya-Allah tiada filem lagi (berhenti berlakon). Semoga istiqamah. Kali terakhir saya berlakon menerusi filem Buya Hamka (2021).

“Saya sudah lama memasang niat untuk bersara, tapi manusia itu lemah. Semoga saya dibantu oleh Allah SWT,” katanya.

Menurut Laudya lagi, dia nekad untuk berhenti daripada lakonan kerana bukan saja mahu berjaya di dunia, malah di akhirat juga.

“Saya ingin berjaya di dunia dan akhirat. Masih banyak yang perlu saya pelajari dan lalui selepas ini,” katanya.

Baru-baru ini tular di aplikasi TikTok video pernikahan seorang wanita yang didakwa pelakon terkenal Indonesia itu dengan jejaka berkenaan.

Bagaimanapun, pengurusnya menafikan berita pernikahan itu serta menyifatkan ianya khabar angin tidak benar.


Sufian Suhaimi Dah Mula Terfikir Cari Pasangan Hidup

Bergelar seorang selebriti, penyanyi Sufian Suhaimi akur apabila kisah peribadinya sering menjadi perhatian ramai.

Baru-baru ini, tular di media sosial sekeping foto memaparkan dia makan bersama seorang wanita. Bagaimanapun, Sufian berkata dia hanya makan bersama rakan perempuan.

Memetik mStar Online, Sufian berkata dia sudah mula terfikir mencari pasangan hidup apatah lagi usianya sudah mencecah 30 tahun.

“Kehidupan saya sama sahaja. Saya keluar dengan kawan perempuan dan kebetulan ada satu gambar dirakamkan menjadi viral. Itu asam garam dunia hiburan. Apa boleh buat, terpaksa hadap sahaja.

“Sekarang ini tidaklah terlalu untuk mencari pasangan. Namun ada juga terfikir-fikir memandang usia sudah masuk 30-an dan ramai kawan-kawan sudah berkahwin,” katanya.

Terdahulu, Sufian mengakui terasa apabila melihat ramai rakan seperjuangannya sudah pun mendirikan rumah tangga.

Sufian mendedahkan dia pernah menjalin hubungan dengan seseorang selama tiga tahun namun hubungan mereka terputus di tengah jalan.


Kongsi Gambar Free Hair, Isteri Caprice Minta Netizen Bertenang

Baru-baru ini, penyanyi rap Caprice meluahkan rasa gembira dengan penampilan terbaru isterinya, Farra Inalis yang kini tampil berhijab dan lebih menutup aurat.

Bagaimanapun, perkongsian Farra yang memuat naik gambarnya tidak bertudung mengundang tanda tanya netizen mengenai imej sebenarnya.

Diruangan komen, ada segelintir netizen tertanya-tanya ke mana hilangnya tudung serta memuji baru-baru ini ibu kepada seorang cahaya mata itu manis bertudung.

Farra dilihat membalas komen tersebut meminta supaya individu itu bertenang. Malah, Farra berkata dia mahu belanja kopi jika masih belum bertenang.

Sebelum ini, Caprice dipuji netizen kerana berjaya mendidik isterinya sehingga tampil dengan imej bertudung dan menutup aurat.


Sejak Pakai Honda, Ramai Wanita Ajak Afieq Shazwan Kahwin

Selepas berjaya membeli sebuah kereta jenis Honda Civic RS, pelakon dan penyanyi Afieq Shazwan berkata dia menerima banyak mesej daripada peminat.

Memetik mStar Online, pemuda berusia 25 tahun itu berkata ada peminat yang memakainya semata-mata mahu mengajaknya berkahwin.

“Ada, DM maki, DM maki yang macam… eh kau tak nak aku jadi isteri kau ke? Ada juga yang macam aku nak masuk minang kau ni simple je aku nak bagitahu kau aku suka kau.

“Saya hanya baca saja tapi ada beberapa DM tu saya like ada juga yang DM untuk berkenalan ada DM yang kata ambil sayalah jadi isteri awak,” katanya.

Difahamkan, selain kereta Honda Civic FE, Afieq juga memiliki kereta Proton Saga dan dua buah motosikal berkuasa tinggi.

Terdahulu, Afieq berkata dia tak perlu kereta mewah asalkan ianya cukup selesa buat ibunya. Ujarnya, dia sudah lama menyimpan hasrat membeli kereta baru hasil titik peluhnya.


Cukup Empat Anak, Adira Nak Tutup Kilang

Kini sedang sarat hamil tujuh bulan, penyanyi Adira Suhaimi berkata dia mahu ‘tutup kilang’ selepas melahirkan cahaya mata keempatnya itu.

Memetik BH Online, Adira yang dijangka melahirkan bayinya itu hujung September atau Oktober depan itu berkata dia merasakan cukup jika dikurniakan dua pasang cahaya mata.

BACA: Ibu Madu Meninggal Dunia, Adira Setia Teman Hingga Ke Kubur

“Saya tak mahu hamil lagi, cukuplah empat anak. Suami tak kisah dengan keputusan saya.Paling utama, tanggungjawab dalam membesarkan anak-anak sebaik mungkin.

“Bila sudah ada empat anak bermakna makin bertambah tanggungjawab. Apapun, saya berharap semoga urusan melahirkan anak keempat akan dipermudahkan.

“Sebelum ini, saya bukannya nak mengelak mahu mengaku hamil lagi. Bagi yang tahu, tahulah..Tetapi, sekarang barulah saya bersedia nak berkongsi. Doakan saya,” katanya.

Menurut Adira, dia meluahkan rasa syukur kehamilan keempatnya itu tidak terlalu memenatnya serta tidak berdepan dengan alahan.

“Saya tidak alami alahan. Berilah makan apa sahaja, semuanya saya telan. Walaupun berehat dalam arena seni, namun, saya tetap aktif memuat naik pelbagai hantaran dalam Instagram (IG). Kali ini, saya aktif dan agak lasak,” katanya.

Dalam pada itu, Adira belum bersedia untuk mendedahkan jantina anak yang bakal dilahirkan itu kepada umum.

“Sekarang, saya sudah memiliki dua heroin dan seorang hero. Jika diizinkan, saya inginkan anak lelaki lagi, jadi adalah dua pasang cahaya mata. Namun, apapun pemberian Allah, saya terima dengan hati terbuka dan lapang dada,” katanya.

Adira mendirikan rumah tangga dengan Datuk Seri Adnan Abu di Songkhla, Thailand pada 3 Disember 2015. Pasangan itu dikurniakan tiga cahaya mata, Anggrek, 5, Asan, 4, dan Anggun, 3.


Warganet Dakwa Video Aksi Ranjang Noh Hujan Tersebar

Hari ini hangat diperkatakan apabila pihak mendakwa terdapat rakaman video menyerupai penyanyi Noh Salleh dalam aksi kurang sopan.

Memetik sebuah portal hiburan, dipercayai rakaman video kurang sopan itu kononnya mengandungi suara menyamai Noh namun tidak dapat dipastikan sama ada ianya penyanyi itu atau orang lain.

BACA: Netizen Dakwa Ada Bukti Noh Salleh Curang Dengan Mizz Nina

Ataupun ada pihak sengaja mengada-adakan cerita semata-mata untuk menjatuhkan penyanyi itu atau mahu merosakkan rumah tangganya?

Namun, menerusi beberapa komen netizen ada yang mendakwa pokok tidak akan bergoyang jika tiada angin yang menggoncangnya.

Sebelum ini, tular menerusi sebuah forum dimana ada pengguna Twitter mendakwa penyanyi itu berlaku curang dibelakang isterinya, Mizz Nina.

Bagaimanapun, pengguna itu mendakwa perbualan tersebut sudah hilang kerana terlupa backup data sebelum reset phone tempoh hari.

Sebelum ini, status Mizz Nina di media sosial menjadi perhatian seakan memberi bayangan dia sedang melalui saat-saat serta seolah menceritakan masalah dihadapinya.

Sebelum ini, wajah Noh dilihat agak kurang senang apabila wartawan bertanyakan mengenai soal rumah tanggnya sehingga menempelak pihak media.

Bagaimanapun, Noh menafikan gosip tersebut serta mengatakan dakwaan itu tidak benar. Malah, Noh juga mengatakan dia juga tidak sangka cerita seperti itu boleh timbul.


Pilih Pengurus Sendiri, Aizat Amdan Nikah 14 Ogos Ini

Penyanyi Aizat Amdan akhirnya bakal menamatkan zaman bujang dengan wanita pilihan juga pengurusnya, Elyssa Alia Ilias selepas tiga tahun menjalin hubungan cinta.

Memetik Harian Metro, Aizat berkata dia turut mencipta lagu khas buat bakal isterinya itu berjudul Hanya Kita Dua.

BACA: “Terus Jatuh Hati Bila Dia Ajak Saya Solat Bersama” – Bakal Isteri Aizat Amdan

“Insya Allah saya akan berkahwin dengan jodoh saya pada minggu depan. Kami bertemu dalam hampir tiga tahun dan mulanya sahabat saja. Bila lama-lama, secara semula jadi bercinta dan timbul hasrat untuk berkahwin.

“Lagu Hanya Kita Dua istimewa sebab saya tujukan kepada dia. Lagu kahwin selalunya perlahan, santai, tapi saya nak buat lagu yang lebih ‘funky’. Ia lagu keraian sebab terlalu gembira jumpa seseorang yang istimewa.

“Dia seorang yang berbeza, petah bercakap, dan tenaganya mengagumkan. Lagu ini sangat menggambarkan perwatakan dia,” katanya,” katanya.

Dalam pada itu, Aizat berkata dia berani melamar kerana Elyssa yakin dia layak menjadi suaminya. Malah, bakal isterinya itu turut mengajarnya supaya tidak pentingkan diri sendiri.

“Dia buka hati saya jadi lebih mudah berkongsi perihal peribadi,” katanya.

Sementara itu, Elyssa berkongsikan pada awalnya mereka berkenalan atas dasar kerja sahaja. Katanya lagi, dia dan Aizat berkongsikan sifat yang sama iaitu suka makan.

“Aizat seperti rakan karib dan saya tak perlu berpura-pura. Kami pun berkongsi sifat sama seperti gemar makan.

“Dulu saya pernah temubual dia dan terus terang tak kenal dia sangat. Bila sudah borak rupanya kami tinggal dalam kawasan sama,” katanya.

Difahamkan, majlis pernikahan pasangan itu akan diadakan secara tertutup di E-Park, Puchong, Selangor dan majlia resepsi akan diadakan pada hari sama.


Ajak Dedah Sikap Sebenar Shahrol, Geli Dipanggil Sahabat

Susulan isu terpalit penyampai radio, Fizi Ali, ianya turut mendapat perhatian pelawak Shahrol Shiro yang meminta stesen radio Suria FM lebih profesional.

Perkongsiannya itu juga kurang disenangi oleh rakan yang juga ahli kumpulan Shiro iaitu Ajak Shiro yang mempersoalkan tindakan Shahrol yang mengeluarkan kenyataan sedemikian.

BACA: Shahrol Shiro Minta Stesen Radio Profesional, Komen Ajak Jadi Perhatian Ramai

Komen Ajak itu dibalas balik oleh Shahrol yang menyentuh mengenai pengundurannya membuka rezeki kepadanya ke Suria FM selepas berkhidmat di Hot FM.

Memetik mStar Online, Ajak menyifatkan kenyataan Shahrol yang menyentuh mengenai pengundurannya memberi laluan rezeki buatnya disifatkan sebagai orang yang sombong.

Ajak berkata dia sudah bertahun-tahun tidak dihubungi atau berkomunikasi dengan rakan sekumpulannnya dalam Maharajalawak itu.

“Tapi bila dia komen kemunduran dia menjadi asbab rezeki kepada saya dan keluarga , saya rasa ayat dia tu seperti anggap diri dia Tuhan. Ini adalah ciri-ciri orang yang sombong bila rasa diri dia terlalu berguna,” katanya.

“Hakikatnya, pada hari pertama saya keluar Hot FM saya dapat offer untuk sertai Suria. Saya cakap dengan deorang minta maaf saya tak mampu nak join Suria sebab kalau keluar gambar Shahrol, letak gambar saya dia tak cantik,” katanya.

Kata Ajak lagi, dia menerima tawaran daripada Suria FM sebaik sahaja keluar dari stesen radio yang lama namun memilih untuk menganggur demi sahabatnya itu.

“Sedangkan saya tak perlu fikir pun masalah dia. Tapi fikir pasal dasar sahabat, saya pilih menganggur Shahrol daripada ambil tempat awak.

“Awak jangan rasa ini tempat awak, awak tak sedar ke tempat ini dah diduduk oleh Fara Fauzana, ada lagi nama orang lain, selepas itu baru saya masuk.

“Saya juga merayu pihak Suria tidak teruskan saman atas masalah lama awak. Hakikatnya selepas setahun awak tinggalkan barulah saya sertai Suria.

“Ini beza dengan apa yang awak buat pada saya waktu kita dapat tawaran Era awal karier dulu sahabat. Awak kata kita jangan terima. Saya percaya cakap awak dan saya tolak pelawaan radio nombor satu. Rupanya awak terima pelawaan itu dengan orang lain,” katanya.

Menerusi temubual itu, Ajak memohon maaf kerana terpaksa membuka cerita lama kerana tidak mahu lagi dipijak dan dia bukan lagi budak kecil yang boleh dipermainkan.

“Minta maafla saya terpaksa buka semua ni, tapi rasanya tak perlulah saya hormat orang yang dah pijak kepala saya. Yang tak pandang pun isteri saya tu saudara dia, anak-anak saya tu anak saudara dia. saya cakap cukuplah sampai disini sahaja.

“Shahrol, cukuplah bagi jawapan pusing-pusing ni. Saya bukan budak kecil. Dulu mungkin 25 26 saya diam. Sekarang saya dah 37 tahun saya perlukan ketenangan tu semua. Jadi saya nak nasihat awak semua janganlah sanjung kaduk dah naik junjung ni. Fikir-fikirkanlah,” katanya.


Netizen Dakwa Ada Bukti Noh Salleh Curang Dengan Mizz Nina

Tiada angin tiada ribut, hangat diperkatakan mengenai vokalis kumpulan Hujan, Noh Salleh apabila rumah tangganya bersama Mizz Nina yang didakwa bermasalah bulan lalu.

Terbaru, tular pula beberapa netizen di laman Twitter yang mendakwa ada video menyerupai Noh dalam aksi kurang sopan. Namun tidak dapat dipastikan sama ada penyanyi itu ataupun orang lain.

BACA: Ditanya Isu Rumah Tangga, Wartawan ‘Koyak’ Dengan Jawapan Noh Salleh

Memetik Cari Forum, menerusi satu perkongsian oleh seorang pengguna mendakwa penyanyi itu berlaku curang dibelakang isterinya, Mizz Nina.

Namun, pengguna itu mendakwa perbualan tersebut sudah hilang kerana terlupa backup data sebelum reset phone tempoh hari.

Bagaimanapun, tidak lama kemudian pengguna tersebut memadam perkongsiannya itu di laman Twitter. Namun, tidak dapat dipastikan sejauh mana kebenaran dakwaan tersebut.

Sementara itu, ramai yang kurang percaya dengan dakwaan berkenaan memandangkan bukti tersebut sudah hilang serta ada yang beranggapan ada pihak sengaja membuat cerita untuk menjatuhkan karier penyanyi itu.

Terdahulu, Noh Salleh menempelak pihak media apabila menyuarakan soalan mengeai perkahwinannya bersama Mizz Nina serta meminta agar lebih fokus kepada kerjaya seni berbanding cerita peribadi.


Noki K-Clique Idam Wanita Berpurdah

Pasti ramai tahu penyanyi raper dan penyanyi Noki K-Clique kini menceburkan diri dalam dunia lakonan. Malah, wajahnya juga sering dilihat di kaca televisyen menerusi drama.

Memetik Harian Metro, Noki meluahkan rasa syukur di atas rezeki diberikan serta berharap akan terus merendah diri biarpun namanya menjadi sebutan ramai.

BACA: Selalu Tayang Badan, Noki K-Clique Akui Banyak Terima Mesej Ajak Ke Katil

“Alhamdulillah, Allah bagi rezeki seadil-adilnya. Bagaimanapun, tak mustahil apa yang kita dapat sekarang bila-bila masa sahaja Allah boleh tarik semula. Hidup ini umpama roda dan kita tak semestinya akan selalu di atas dan begitu juga sebaliknya.

“Apa pun yang dibuat sekarang, saya berharap terus merendah diri bukan hanya untuk diri sendiri, tetapi untuk keluarga tersayang di Sabah,” katanya.

Menurut Noki, dia bukan datang dari keluarga senang dan fokusnya kini untuk menyenangkan keluarga dan mahu membelikan rumah.

“Saya nak senangkan keluarga. Saya menyasarkan nak belikan mereka rumah. Belum tercapai lagi, insya-Allah dalam perjalanan ke arah itu. Dalam keluarga, saya antara yang berkemampuan untuk membantu mereka walaupun saya anak bongsu.

“Saya tak kisah tinggal seorang diri di Kuala Lumpur, kerja keras dan susah macam mana sekalipun, tidak mengapa asalkan dapat beri kesenangan kepada keluarga,” katanya.

Ditanya mengenai soal peribadi, Noki mengakui dia masih belum berpunya. Ujarnya, dia belum terfikir untuk ke arah perkahwinan kerana mahu stabilkan kewangan terlebih dahulu.

“Keluarga di Sabah pun sudah bertanya bila nak kahwin apa semua. Tapi, saya bukan cakap tak nak kahwin. Saya tunggu nak stabilkan ekonomi diri dan pada masa sama tunggu jodoh sesuai.

“Sekarang ini teman wanita pun saya tiada. Saya pun sedar yang diri pun tak betul sangat sekarang. Jadi, kita perbetulkan diri dahulu,” katanya.

Dalam pada itu, Noki atau nama sebenarnya Ahmad Ikhwan Aji berkata dia impikan wanita yang berpurdah dan tahu banyak tentang agama.

“Tapi, kalau tanya mengenai wanita idaman, saya dambakan seorang yang berpurdah. Kalau boleh yang tahu banyak mengenai agama, aurat apa dan tak perlu pun saya ajar.

“Namun, kalau saya nak ‘demand’ begitu dalam keadaan saya pun tak sempurna, saya kena sedar diri juga dan perlu terus memperbaiki diri menjadi orang yang lebih positif setiap masa,” katanya.


Rakam Wanita Sakan Bergelek, Shuk Sahar Diselar Netizen

Nama Shuk Sahar sekali lagi menjadi bualan ramai apabila memuat naik video memaparkan seorang wanita di sebuah kondominium yang tak dapat dikenal pasti lokasinya.

Menerusi video dimuat naik itu, Shuk didakwa tidak menghormati privasi wanita itu yang sedang leka bergelek di balkoni.

Video dimuat naik oleh pelawak itu sekaligus menimbulkan rasa kurang senang netizen yang mengecam tindakannya itu kerana merakam dan memuat naik aksi wanita berkenaan tanpa kebenaran.

Diruangan komen, ada netizen mengatakan Shuk tidak pernah berubah meskipun sebelum ini terpalit dengan isu curang meskipun sudah berkahwin.

Dalam pada itu, ada yang mengatakan semua pihak perlu berhati-hati kerana ada mata-mata diluar sana memerhati dan akan menularkan video di media sosia.


Lambat Siapkan Tempahan Sejadah, Azza Elite Kecewa Dimaki Azwan Ali

Masih bersedih di atas pemergian ayah tercinta, pelakon Azza Elite berdepan dengan kata-kata ruang senang dilempatkan pengacara Azwan Ali yang berang tempahan sejadahnya lambat disiapkan.

Menerusi satu entri di Instagram, Azza berkongsikan luahan dimuat naik oleh Azwan Ali yang memaklumkan sudah membuat tempahan sejak seminggu lalu.

BACA: Azwan Ali Tuntut Baki Bayaran, Tak Suka Dibuat Seperti Seperti Peminta Sedekah

“Kau sibuk menjahit sejadah ke? Inilah masalah orang Melayu. Duit aku berkepuk-kepuklah, sah-sah aku mampu bayar! Tak hadap percuma pun!” tulis Azwan.

Dalam entri sama, Azza meminta Azwan atau lebih dikenali sebagai Diva AA memahami keadaannya yang baru sahaja kehilangan bapanya.

“Sampai hati dia tulis macam ni! Jangan sesuka hati maki! Sebab dah terbiasa mulut tu maki orang jadi makanan kau.

“Niat tu baik nak beli sejadah, aku bersyukur. Tapi, dalam masa sama fikir juga keadaan orang lain. Saya baru kehilangan ayah tau, jangan buat anak yatim macam ni bang.

“Jangan lupa, kematian tu dekat sangat dengan kita. Ingat Allah SWT. bang sebelum nak cakap apa-apa,” tulisnya.


Seronoknya Berbelanja Bila Dah Berzakat, Tenang Dan Puas Hati!

Adat manusia bila berbelanja memang akan teliti sehabis mungkin barang yang ingin dibeli. Lagi-lagi bila bonus masuk, bukan biasa-biasa barang yang dibeli, boleh dikatakan barangan berjenama menjadi keutamaan.

Maklum lah, bila dah penat bekerja, shopping dikatakan sebagai reward buat diri sendiri. Jadi tak mustahil barangan yang mahal akan menjadi perhatian. Tapi sebelum korang berlanja sakan tu,  korang dah bayar zakat harta?

Ingat! Apa yang kita miliki hari ini adalah pinjaman semata-mata daripadaNya. Jadi untuk mendapat keredhaanNya dalam setiap rezeki yang mengalir, jangan sesekali korang lupa untuk membayar zakat harta.

Bagi yang belum pernah membayar zakat harta,  korang wajib baca sampai habis.

Zakat harta ialah zakat yang merangkumi Zakat Pendapatan, Zakat Perniagaan, Zakat Wang Simpanan, Zakat Emas & Perak, Zakat Pelaburan & Saham, Zakat KWSP, Zakat Tanaman Padi, Zakat Penternakan, Zakat Takaful, Zakat Harta Galian dan Harta Karun.

Jika korang menerima salah satu sumber ini korang wajib bayar zakat harta. Tetapi untuk membayar zakat harta juga ada syaratnya.

Antara yang wajib membayar zakat harta adalah seseorang itu harus lah beragama Islam dan merdeka yang bermaksud tidak wajib zakat ke atas orang kafir serta ke atas hamba. Syarat kedua adalah pemilikan penuh dimana harta yang boleh digunakan tanpa apa-apa halangan atau bukan harta dikongsi.

Seterusnya, harta yang dimilik itu haruslah cukup nisab yang sudah ditetapkan iaitu sejumlah harta yang mencapai nilai yang diwajibkan untuk berzakat. Terakhir, harta yang dimiliki itu juga harus cukup haul (setahun Qamariah) iaitu genap setahun harta itu berada dalam simpanannya. (Rujuk al-Fiqh al-Manhaji – 2/8, Rujuk Kifayatul al-Akhyar – 1/169)

Jika syarat-syarat ini ada pada korang, ini menjadikan korang wajib untuk membayar zakat harta.

Kami yakin bagi yang belum pernah membayar zakat harta korang mesti tertanya-tanya bagaimana cara untuk bayar zakat harta dan pengiraannya. Jangan risau, zaman serba maju kini semuanya dihujung jari termasuk cara untuk membayar zakat.

Buat yang tinggal sekitar Selangor korang sangat bertuah kerana Lembaga Zakat Selangor sekarang menyediakan aplikasi LZS yang membolehkan untuk korang membayar dan mengira zakat yang perlu dibayar. Jadi, dengan kaedah ini tiada sebab untuk korang tertinggal mahupun terlupa membayar zakat harta.

Lembaga Zakat Selangor telah menyediakan aplikasi yang membolehkan korang untuk mengira kadar zakat secara spesifik dengan hanya menggunakan kalkulator di aplikasi LZS.

Kalau korang nak tahu, aplikasi LZS ini menyediakan pilihan taksir yang merupakan kalkulator pengiraan zakat, bayaran secara online, semakan online dan juga profil korang sebagai pembayar zakat di Selangor. Takkan korang nak lepaskan peluang mencari keberkatan Allah secara hanya di hujung jari ini.

Jangan tak tahu, LZS juga turut menyediakan ruangan bicara dengan seribu satu soalan menarik dalam Sembang LZS.

Sembang LZS adalah sebuah rancangan terbitan Lembaga Zakat Selangor di mana program ini membincangkan isu dan topik hangat berkaitan zakat yang bakal memberi pencerahan dan maklumat terkini untuk korang.

Menariknya, Sembang LZS juga menjemput beberapa orang panel setiap episod. Di mana setiap episod menampilkan panel yang berbeza. Siaran Sembang LZS akan ditayangkan di Facebook Lembaga Zakat Selangor. Jadi jangan lepaskan peluang ini untuk korang yang ingin mendapatkan info terkini mengenai zakat.


Shahrol Shiro Minta Stesen Radio Profesional, Komen Ajak Jadi Perhatian Ramai

Sejak beberapa hari lalu hangat diperkatakan mengenai mengenai kenyataan Pengurus Besar Suria FM, DJ Lin yang berasa terkilan dengan tindakan bekas penyampainya, Fizi Ali yang berhijrah ke stesen lain pada saat akhir.

Bagaimanapun, Fizi mengakui kesilapannya membuat keputusan meninggalkan Suria FM secara mengejut serta sudah pun memohon maaf.

BACA: Berhijrah Bukan Sebab Duit, Fizi Ali Mengaku Silap Tinggalkan Suria FM Secara Mengejut

Isu tersebut turut mendapat perhatian bekas penyampai radio Suria FM, Shahrol Shiro yang berpendapat tindakan stesen radio berkenaan sebagai tidak profesional kerana kenyataan itu seakan memburukkan bekas penyampai.

“Dulu saya, sekarang sahabat lama saya Fizi Ali pula. Selepas isu yang terjadi antara kita suatu masa dahulu, saya ingat stesen radio kamu akan lebih profesional dan menghargai penyampai yang yang pernah bertugas menabur bakti di sana, rupanya masih sama.

“Datang dan pergi penyampai di sesebuah stesen radio itu lumrah, sama seperti pasukan bola sepak tetapi saya melihat apabila penyampai di stesen lain mengambil keputusan keluar atau dikeluarkan, pihak pengurusan stesen radio tidak pula mengeluarkan kenyataan negatif penyampai itu,” katanya.

Menurut Shahrol lagi, tindakan Fizi itu adalah keputusan yang tepat apatah lagi tempat barunya itu menduduki ranking yang lebih baik berbanding tempat lama.

Perkongsian Shahrol itu mendapat pelbagai reaksi daripada netizen termasuk sahabatnya, Ajak Shiro yang dilihat meninggalkan komen.

Ajak turut mempersoalkan tindakan Shahrol yang mengeluarkan kenyataan sedemikian serta meminta supaya sahabatnya membuat sesuatu yang lebih berkualiti dan bukannya melaga-lagakan mana-mana pihak.

Komen Ajak itu dibalas oleh Shahrol yang menafikan dia mahukan ‘spotlight’. Jelasnya, dia bersuara kerana tidak mahu orang lain ditindas sama sepertinya dahulu.

Kata Shahrol lagi, tindakan dia berundur dari stesen radio tersebut sedikit sebanyak memberi rezeki buat sahabatnya itu. Menurut Shahrol lagi, jika Ajak ditindas dia akan bangkit serta mempertahankan sahabatnya itu.

Seperti sudah dijangka, tindakan kedua mereka itu berbalas komen membuatkan netizen tertanya-tanya mengenai hubungan mereka serta berharap semuanya baik-baik sahaja.


Pernah Kenal Lelaki Panas Baran, Shila Amzah Minta Wanita Berhati-Hati

Meskipun berdepan kegagalan rumah tangga, penyanyi Shila Amzah berkata dia tidak pernah menutup pintu hatinya untuk berkahwin lagi.

Baru-baru ini, perkongsian Shila di Insta Story menjadi perhatian menjawab pertanyaan peminatnya mengenai ciri-ciri lelaki yang dianggap ‘red flag‘ dalam perhubungan.

Shila yang menjawab soalan itu berkata dia tidak suka dengan lelaki yang panas baran, kaki maki dan pukul serta tidak mempunyai ‘common sense’.

Jawapan Shila itu mendapat sokongan daripada netizen lain yang mengakui takut jika berdepan dengan lelaki panas baran dan kaki pukul.

Membalas perkongsian netizen itu, Shila berkata dia pernah berada dalam situasi itu dimana lelaki tersebut nampak romantik dari luaran namun tidak seperti yang disangka. Malah, Shila turut menitipkan nasihat supaya wanita di luar sana berhati-hati dengan lelaki seperti ini.

Terdahulu, Shila mendirikan rumah tangga dengan Haris Idraki Elias pada April 2018 namun disahkan bercerai pada 8 Februari tahun ini.


Amelia Henderson Bagi Hint Sudah Berpisah Dengan Aedy Ashraf?

Sebelum ini hangat diperkatakan mengenai perkongsian pelakon Aedy Ashraf di Twitter seolah patah hati sekaligus menjadi tanda tanya mengenai status hubungan cintanya dengan, Amelia Henderson.

Perkongsian Aeday itu seakan memberi bayangan hubungan mereka berdua sedang mengalami masalah atau mungkin sudah putus di tengah jalan.

BACA: Saling Unfollow Di IG, Aedy Ashraf & Amelia Henderson Putus Cinta?

Terbaru, Amelia pula dilihat memuat naik perkongsian seolah memberi bayangan hubungan cintanya dengan Aedy sudah berakhir.

Menerusi satu perkongsian di Twitter, Amelia berkata dia sudah cuba melakukan yang terbaik namun akhirnya dilukai. Dalam satu entri lain, Amelia mendedahkan dia sudah penat untuk terus berpura-pura.

Bagaimanapun, perkongsiannya itu tidak ditujukan kepada mana-mana pihak. Status Amelia itu mendapat pelbagai reaksi daripada peminat yang memberikan kata-kata semangat buat aktres itu.

Terdahulu, perkongsian Aedy menjadi perhatian ramai, malah ada netizen yang perasan kedua-dua mereka sudah saling tidak mengikuti satu sama lain di akaun Instagram.

Sebelum ini, Aedy Ashraf membuat kejutan apabila melamar pelakon Amelia Henderson sebagai kekasih di depan khalayak ramai pada Mac lalu.


Berhijrah Bukan Sebab Duit, Fizi Ali Mengaku Silap Tinggalkan Suria FM Secara Mengejut

Semalam, hangat diperkatakan apabila Pengurus Besar Suria FM, DJ Lin terkilan dengan bekas penyampainya Fizi Ali yang membuat keputusan untuk berhijrah ke stesen radio lain pada saat-saat akhir.

Memetik mStar Online, Fizi berkata dia sudah membuat permohonan maaf kepada semua rakan penyampai di Suria dan enggan mengulas lanjut mengenai tindakannya meninggalkan stesen radio itu.

“Saya tidak mahu komen apa-apa tentang perkara itu. Cuma saya mahu berterima kasih kepada majikan lama. Saya sayang mereka. Suria FM yang memperkenalkan nama saya kepada pendengar.

“Saya tidak pasti jika pihak sana masih lagi terkilan. Apa yang pasti, saya sudah pun meminta maaf pada semua. Sepatutnya tidak perlu ada apa-apa isu,” katanya.

Dalam pada itu, Fizi mengakui kesilapannya membuat keputusan meninggalkan Suria FM secara mengejut serta menganggap isu tersebut sudah pun selesai.

“Saya akui tinggalkan Suria secara mengejut adalah satu kesilapan. Sebelum berpindah saya dah minta maaf kepada semua dan mohon restu untuk mulakan tugas di tempat baharu.

“Saya tidak pergi begitu sahaja. Syukur masing-masing merestui penghijrahan saya dan anggap isu tersebut telah selesai,” katanya.

Menurut Fizi lagi, dia berhijrah ke stesen radio Hot FM bukan kerana wang semata-mata namun mahu mengembangkan potensi kerjanya sebagai seorang pengacara pula.

“Kalau kata saya seorang yang tidak setia, saya tidak akan kekal selama enam tahun di sana (Suria FM).

“Saya berhijrah bukan disebabkan bayaran semata-mata, tetapi kerana banyak peluang yang ditawarkan untuk serlahkan lagi nama Fizi Ali. Perkara itu yang membuatkan saya tekad untuk berpindah kerja,” katanya.


Video Iklan Aliff Syukri Buat Gaya Lucah Atas Katil Dikecam Netizen

Pasti ramai tahu, sebelum ini sahawan kosmetik terkenal, Datuk Seri Aliff Syukri berazam untuk mengurangkan kontroversi membabitkan dirinya.

Bagaimanapun, baru-baru ini perkongsian Aliff menjadi bualan ramai apabila memuat naik iklan berada di atas katil bersama isterinya.

BACA: Bayar Zakat Hampir RM1 Juta, Aliff Syukri Sebak Dapat Penghargaan

Video tersebut menimbulkan rasa kurang senang apabila dia kelihatan seperti sedang beronani di bawah selimut. Difahamkan, video tersebut adalah untuk mempromosikan tudung keluarannya, namun dikecam teruk oleh netizen.

Diruangan komen, rata-rata netizen turut mengecam isteri usahawan itu yang dikatakan ‘sama naik’ dengan suaminya.

Malah, ibu kepada usahawan itu iaitu Bonda Rozita turut meninggalkan komen mengkritik video iklan yang dimuat naik oleh Aliff itu.

Sedar dirinya dikecam, menerusi satu video Aliff meluahkan dia hanya mahu berniaga sahaja serta menunjuk koleksi terbaru tudung keluarannya.


Bayaran Johan Di Hot FM Cecah RM500,000?

Pelawak dan penyampai radio, Johan tidak memberi komen apabila ditanya mengenai bayaran diterima didakwa mencecah RM500,000 untuk berhijrah ke stesen radio Hot FM.

Memetik Harian Metro, Johan bagaimanapun mengaku dia bekerja untuk mendapatkan duit demi isteri dan anak-anaknya.

“Soal bayaran saya ‘no comment’. Saya bekerja untuk duit, untuk anak bini saya. Sebelum ini bekerja sendiri, apabila mati saya tak tinggalkan apa-apa, cuma tinggalkan tanah perkuburan saja.
“Jadi, saya memang bekerja untuk duit. Saya memang akan pastikan orang bila dah bayar saya, berbaloi dengan hasil kerja saya.

“Sebab itu saya tak peduli, saya datang dengan ‘barang’ (pengalaman dan pengetahuan) saya, kita buat ini, buat itu. Minta maaf cakap, saya agak tegas dengan AG dan Fafau (Fara Fauzana),” katanya.

Hampir 11 tahun berkhidmat di radio Era, Johan berkata dia tahu bagaimana pun menjadikan perbualan lebih menarik dalam masa sama menarik pendengar.

“Saya pelawak, saya faham macam mana perbualan itu nak bagi menarik. Di mana nak ‘punch line’, siapa nak bawa ‘story’ itu, perkara ini saya bentangkan kepada mereka.

“Mereka adalah penyampai radio, saya satukan sebagai pelawak dengan penyampai radio supaya ia tak bertindih dan ia berjalan lancar,” katanya.

Dalam pada itu, Johan berkata dia menerima tawaran berhijrah itu kerana mahu menjadikan Hot FM stesen radio nombor satu.

“Saya tamat kontrak dengan stesen radio lama pada 30 Jun lalu. Ketika itu saya merancang untuk berehat dahulu dan fokus pada perniagaan dan menguruskan anak-anak.

“Namun, selepas menerima tawaran daripada Hot FM selain mengenangkan hubungan baik yang terjalin antara saya dengan ‘boss’ (Ketua Pegawai Eksekutif Media Prima Audio, Nazri Noran yang mana pernah menjadi majikan saya dulu serta beberapa peluang lain, itu saya terima,” katanya.


“Kami Dalam Fasa Gembira Sebagai Pasangan Yang Sudah Bertunang” – Azri Iskandar

Pelakon Azri Iskandar akhirnya mengesahkan dia sudah pun bertunang dengan kekasihnya, Dr Azra Diera, di Kangar, Perlis pada 29 Jun lalu.

Memetik Harian Metro, Azri berkata dia kini dalam fasa bahagia selepas mengikat tali pertunangan serta merancang untuk berkahwin.

BACA: Enggan Rujuk, Ellie Suriaty Tak Cemburu Azri Iskandar Nak Kahwin

“Perancangan nak kahwin mestilah jadi. Kami sedang dalam fasa gembira sebagai pasangan yang sudah bertunang sekarang. Kami bertunang pada 29 Jun lalu di kediaman keluarga Azra di Kangar, Perlis.

“Kami akan bernikah di Kangar juga dan majlis di sini pun ada. Cuma, tarikh saja belum ada lagi. Mungkin masa cuti sekolah akan datang, insya-Allah,” katanya

Mengulas mengenai dakwaan mengatakan dirinya terkena ‘love scam’, Azri menafikannya serta menyifatkan mereka yang beranggapan demikian mempunyai hati tidak baik.

“Kepala otak mereka yang ada elemen scam. Hati tak baik, boleh ‘blah’,” katanya.

Dalam pada itu, Azri memohon maaf kerana masih tidak boleh berkongsikan gambar pertunangannya atas permintaan keluarga Ara.

“Maaf, Ara (Azra) dan keluarga tak izinkan. Tunggu kami kahwin saja,” katanya.


Sultan Kelantan Berkenan Isytihar Che Puan Nur Diana Petra Sebagai Sultanah Kelantan

Sultan Kelantan, Sultan Muhammad V berkenan mengisytiharkan isteri baginda, Che Puan Nur Diana Petra Abdullah sebagai Sultanah Kelantan berkuat kuasa hari ini.

Memetik Astro Awani, pelantikan itu membawa gelaran Duli Yang Maha Mulia Sultanah Nur Diana Petra Abdullah.

Pengisytiharan itu diumumkan oleh Menteri Besar Datuk Ahmad Yakob di Istana Balai Besar, berdasarkan Fasal (1) Perkara 43 Undang-Undang Perlembagaan Tubuh Kerajaan Kelantan (Bahagian Yang Kedua).

Difahamkan, Sultan dan Yang dipertuan bagi negeri Kelantan sudah mengadakan pangkat kemuliaan Duli Yang Maha Mulia Sultanah Kelantan dan Yang Teramat Mulia Che Puan Mahkota Kelantan.

Sultan juga mengampuni perkenan mengurniakan pangkat kemuliaan Duli Yang Maha Mulia Sultanah Kelantan ke hadapan isteri baginda dengan gelaran Duli Yang Maha Mulia Sultanah Nur Diana Petra Abdullah.


Wanita Tudung Labuh Suruh Kahwin Balik Dengan Noor Nabila, Ini Respon Sharnaaz

Sejak beberapa hari lalu hangat diperkatakan mengenai rumah tangga kakak kepada selebriti popular, Neelofa iaitu Noor Nabila apabila usahawan itu memadam semua gambar bersama suami, Engku Emran di Instagram.

Perkara itu sekaligus menimbulkan tanda-tanya netizen mengenai status rumah tangga pasangan itu dimana ia bukan kali pertama diperkatakan.

BACA: Padam Semua Gambar Suami, Status Rumah Tangga Noor Nabila Jadi Tanda Tanya

Bagaimapaun, susulan kontroversi itu ada netizen yang cuba menjodohkan semula Nabila dengan bekas suaminya, pelakon Sharnaaz Ahmad.

Menerusi satu perkongsian oleh individu itu, ia berikutan tindakan Nabila sebelum ini yang mempertahankan bapa kepada anaknya yang terpalit dengan dakwaan memukul seorang penghuni di kondominium baru-baru ini.

Perkongsian individu itu mendapat perhatian Sharnaaz yang memberikan respon dengan mengatakan tindakan wanita itu tidak seiring dengan penampilanya yang bertudung labuh.

Bukan kali pertama perkara ini diperkatakan, sebelum ini timbul khabar angin mengatakan rumah tangga Nabila dan suaminya bermasalah.

Bagaimanapun, Nabila menafikan dakwaan tesebut serta mengatakan rumah tangga mereka baik-baik sahaja serta usahawan itu memilih untuk menjaga privasi perkahwinan mereka.


“Denyut Atau Degup, Rezeki Saya Melimpah-Ruah” – Nuha Bahrin

Baru sebulan sebulan dilancarkan di YouTube, lagu nyanyian Nuha Bahrin dan Naufal Azrin iaitu Casablanca kini menjadi siulan ramai dan lebih mengejutkan sudah mendapat tontonan sebanyak 13 juta.

Malah, baru-baru ini hangat diperkatakan apabila penggunaan lirik dalam lagu tersbeut ditegur oleh seorang guru dikenali sebagai Zack Kirana.

BACA: Degup Bukan Denyut, Cikgu BM Tegur Lirik Lagu Popular Casablanca

Bagaimanapun memetik Kosmo, Nuha berkata dia bersikap terbuka menerima pandangan orang ramai mengenai perkataan ‘denyut’ dalam lagu nyanyiannya itu.

“Saya tak boleh nak beri ulasan yang terlalu terperinci namun bagi saya, masing-masing ada pandangan sendiri. Saya tak kisah sekiranya orang di luar sana berikan pendapat sama ada perkataan ‘denyut’ itu tidak tepat atau pun ada perkataan yang lebih sesuai.

“Pada saya dua-dua pun betul saja. Apa pun, terserahlah kepada pendengar, mana yang lebih sesuai atau sedap didengar bagi mereka. Saya tak boleh nak berikan komen lanjut mengenainya,” katanya.

Dalam pada itu, Nuha meluahkan rasa terharu dengan penerimaan diterima terhadap lagu tersebut serta memberi inspirasi kepadanya untuk melahirkan karya lebih bermutu selepas ini.

“Sambutan lagu Casablanca memang tidak disangka-sangka sebenarnya. Sesuatu yang besar dan saya sendiri tidak menyangka. Pada masa sama, saya bersyukur atas apa yang Allah kurniakan sekarang.

“Sebab rezeki yang saya dan rakan duet, Naufal Azrin terima ini bagi saya sesuatu yang melimpah-ruah. Malah, saya gembira apabila lagu ini turut mendapat sambutan hingga ke Indonesia, alhamdulillah,” katanya.


Pernah Dapat Lebih 20 Biji Kek, Ruhainies Tak Kisah Digelar Queen Of Birthday

Sebut saja nama Ruhainies, pasti ramai tahu pelakon itu kerap berkongsikan majlis sambutan ulang tahun kelahirannya di media sosial. Ruhainies berkata dia tidak pernah mengambil hati apabila menggelarkan dirinya sebagai ‘queen of birthday’.

Memetik Media Hiburan, Ruhainies yang baru meyambut ulang tahun kelahiran ke-30 berkata sambutan banyak kali itu berlaku disebabkan jadual kerjanya yang tidak menentu sehingga ada sambutan yang terpaksa dianjakkan.

“Sambutan nampak banyak kali kerana saya meraikannya bersama peminat, kawan-kawan dan juga dengan keluarga. Saya okay saja bila orang label saya sebagai ‘queen of birthday’. Malah waktu viral sebelum ini, saya perasan ada yang kata ‘hari jadi dia lagi dan lagi’.

“Sebabnya bila saya sibuk dengan komitmen kerja, rakan akan tunggu tarikh dan masa saya. Jadi, kalau sudah terlepas sekali pun, mereka tetap nak meraikan,” katanya.

Dalam pada itu, Ruhainies mendedahkan dia pernah menerima lebih 20 biji kek sempena sambutan hari lahirkan beberapa tahun lalu.

“Tahun lepas waktu pandemik, saya tidaklah dapat banyak kek, dalam empat lima biji. Cuma beberapa tahun lalu, saya pernah terima lebih 20 biji kek. Alhamdulillah ramai yang sayang, saya percaya itu juga rezeki, amin,” katanya.

Sementara itu, Ruhainies berkata cabaran serta tanggungjawab menjadi lebih besar apabila dia sudah memasuki usia 30 tahun.

“Bila masuk ‘3 series’ ni, saya rasa komitmen itu menjadi lebih besar. Masih banyak yang belum dicapai. Tambah pula saya masih ada keluarga, ibu bapa.

“Bila kita sudah capai sesuatu, sudah tentu kita akan impi yang lebih lagi. Saya kalau boleh mahu perkasakan lagi bisnes sendiri. Sebelum ini saya banyak lakukan kolaborasi sahaja. Tetapi kali ini kalau boleh mahu ada jenama sendiri.

“Kecintaan itu masih lagi dalam lakonan, cuma mahu terokai lebih dalam perniagaan pula. Sebelum aktif seni pun rakan terdekat tahu saya memang minat dalam bisnes,” katanya.


DJ Lin Terkilan Dengan Tindakan Fizi Ali

Pengurus Besar Suria FM, DJ Lin terkilan dengan bekas penyampainya Fizi Ali yang membuat keputusan untuk berhijrah ke stesen radio lain pada saat-saat akhir.

Memetik Kosmo, DJ Lin mendedahkan stesen radio itu terpaksa menanggung kerugian lebih RM50,000 gara-gara pertukaran tersebut.

BACA: “Memang Trend Bercinta Dengan Suami Orang Eh?” – Fizi Ali

“Saya hanya dimaklumkan yang Fizi bakal berhijrah ke stesen radio lain hanya beberapa hari sebelum tarikh kontraknya tamat.

“Jujur selaku ketua dan rakan sekerja, saya memang amat terkilan dengan tindakannya. Bayangkan kami terpaksa merombak semula kerja-kerja bagi promosi Jelajah 90 Suria yang bakal diadakan bermula 6 Ogos ini.

“Video promo pun kami terpaksa reshoot (penggambaran semula) disebabkan tindakannya yang memberitahu kami saat-saat akhir. Itu belum dikira dengan kos nak tukar wallpaper (hiasan latar) pada bas yang sudah lama siap.

“Kalau nak dikira, banyak yang kami terpaksa laburkan disebabkan tindakan last minute (saat akhir) dia. Lebih RM50,000. Tapi saya tak kisah sebab itu, cuma saya kasihankan staf lain kerana terpaksa bersusah payah disebabkan perkara yang tak sepatutunya berlaku ini,” katanya.

Kata DJ Lin lagi, pihaknya ada da memujuk Fizi untuk kekal bersama mereka setidak-tidaknya selepas tamat program jelajah tersebut.

“Kami ada duduk berbincang dengan dia untuk dia stay. Tapi dia beritahu tidak dapat berbuat demikian kerana akan mula bertugas di stesen baharu bermula esok,” ujarnya

“Tetapi dia beritahu tidak dapat berbuat demikian kerana akan mula bertugas di stesen baharu bermula esok,” katanya.

Dalam pada itu, DJ Lin berkata dia tiada niat untuk menyekat niat atau keputusan Fizi namun bukan dengan cara begitu.

“Jujur saya langsung tiada niat nak sekat atau halang dia untuk pergi mana-mana. Kontrak dia bersama kami pun sudah tamat dan kami sudah menawarkan kontrak baharu kepadanya.

“Dia nak pergi mana pun tak mengapa. Cuma, isunya di sini kenapa tidak beritahu sejak dari awal lagi. Kenapa lagi beberapa hari nak habis kontrak baru beritahu dapat kerja di steten lain sedangkan kerja-kerja promosi untuk Jelajah 90 Suria sudah hampir 100 peratus siap,” katanya.

Selepas enam tahun bersama Suria FM, Fizi yang juga bekas suami pelakon Shakilla Khoriri mengambil keputusan menjadi ahli baru keluarga Hot FM.


Kalis Kecaman, Neelofa Elak Baca Perkara Negatif

Sebut saja nama Neelofa, pasti ramai tahu selebriti dan usahawan popular itu sering menjadi perhatian ramai. Apa saja dikongsikan oleh Neelofa pasti akan menjadi bualan dan tidak terlepas dengan komen negatif atau kecaman netizen.

Bagaimanapun, Neelofa dilihat seperti sudah lali dengan perkara negatif apabila tidak terkesan dengan segala kecaman dilemparkan terhadapnya.

BACA: “Biarlah Saya Nak Post Apa Pun, Sampai Masa Nanti Saya Tunjuk” – Neelofa

Memetik Kosmo, Neelofa berkata dia mengelak daripada membaca perkara negatif untuk mengekalkannya jiwanya kebal dengan apa diperkatakan orang ramai tentang dirinya.

“Pada awal dulu memang ada fasa trauma tetapi syukur Allah beri kekuatan untuk kekal kuat sehingga hari ini, kalau tidak sudah lama saya tiada dalam industri seni ini.

“Apa yang saya lakukan ialah perlu kenal diri dan tahu apakah niat utama kita untuk lakukan sesuatu perkara,” katanya dalam temu bual Wanita Hari Ini semalam.

Dalam pada itu, Neelofa memberitahu apa yang dilakukannya dia tidak perlu memikirkan pandangan orang lain. Katanya lagi, dia menapis pemikiran bagi mengelak sebarang unsur negatif menyerap dalam jiwa.

“Apa sahaja yang orang cakap, saya akan cakap pada diri sendiri, ‘mereka tidak kenal siapa saya seperti mana saya kenal diri sendiri’. Kedua, biarlah orang cakap apa sahaja tetapi hanya diri kita tahu apa yang kita buat.

“Kemudian perlu tapis fikiran dan jangan mudah beri perkara negatif masuk sehingga mempengaruhi diri dan hati kita. Tapisan kita perlu kuat.

“Kalau boleh jangan baca semua yang negatif sebab semua itu akan masuk dalam hati dan beri kesan kepada hati. Jadi kuat untuk tidak mendengar dan membaca yang orang kata,” katanya.


“Kalau Orang Lain Kecewa, Saya Lebih Kecewa Dengan Diri Sendiri” – Nelydia Senrose

Sebelum ini hangat diperkatakan mengenai pelakon Nelydia Senrose dikatakan tidak konsisten memakai hijab selepas pulang mengerjakan ibadah umrah hujung tahun lalu.

Memetik Harian Metro, Nelydia mengakui kesilapannya serta memohon maaf di atas kekhilafan yang berlaku.

BACA: Balik Dari Tunai Haji, Imej Berhijab Nelydia Senrose Dipuji Ramai

“Saya sedar yang saya tidak sepatutnya buat macam itu, tapi saya hanyalah insan biasa yang mempunyai banyak kelemahan diri.

“Sebagai manusia adakalanya iman kita ada turun dan naik. Ia bukan satu perkara yang mudah bagi seseorang yang baru berhijab untuk kekal istiqamah,” katanya.

Dalam pada itu, Nelydia yang baru pulang dari menunaikan ibadah haji berharap orang ramai dapat mendoakan dirinya menjadi insan lebih baik serta dapat memakai hijab sepenuhnya.

“Doakan agar saya diberikan iman yang kuat untuk kekal berhijab. Selama ini pun memang saya mencari sesuatu yang tidak lengkap dalam diri.

“Saya percaya apa yang dilakukan (berhijab) ini adalah yang terbaik. Cuma saya perlu teguh dengan pendirian ini. Insya-Allah dan doakan saya menjadi insan yang lebih baik dari hari ke hari,” katanya.


“Perbetulkan Keadaan, Saya Tak Mahu Lihat Mereka Bercerai” – Yusof Haslam

Pengarah dan penerbit, Datuk Yusof Haslam meminta anaknya, Syamsul Yusof serta menantu, Puteri Sarah Liyana segera menjernihkan kemelut melanda rumah tangga mereka sejak empat tahun lalu.

Memetik Utusan Online, Yusof berkata dia terkilan dan sedih dengan perkara itu serta berharap ianya dapat diselesaikan dengan cara baik.

BACA: Yusof Haslam Yakin Filem Mat Kilau Mampu Kutip Lebih RM100 Juta

“Secara peribadi, saya rasa tidak adil jika rumah tangga mereka berakhir dengan perpisahan. Itu adalah perkara yang amat menyedihkan dan saya tidak melihat apa-apa kebaikan di situ.

“Saya dan isteri sentiasa mendoakan yang terbaik untuk mereka, anak-anak dan besan kami. Demi anak-anak dan nama baik keluarga, selesaikanlah dengan cara yang terbaik,” katanya.

Dalam pada itu, Yusof berharap anak menantunya itu dapat menyelesaikan segala apa yang berlaku kerana dia tidak mahu melihat mereka berpisah.

“Saya bangga dengan apa yang dicapai Syamsul ketika ini. Saya hormat dia. Cuma saya harap dia tak lupa asal usul.

“Dalam hal rumah tangga, saya minta dia dan Puteri Sarah perbetulkan keadaan. Saya dan isteri tak mahu melihat mereka bercerai,” katanya.

Terdahulu, hangat diperkatakan apabila Puteri Sarah mengambil tindakan undang-undang terhadap individu yang didakwa sebagai kekasih Syamsul, Ira Kazar.


Mahu 8 Orang Anak, Rupanya Iqbal Zulkefli Ada Impian Nak 2 Isteri

Baru-baru ini, perkongsian usahawan sensasi, Iqbal Zulkefli menjadi perhatian apabila memuat naik kenyataan di Insta Story bahawa dirinya terlalu subur.

Memetik mStar Online, Iqbal berkata meskipun dia disahkan subur dan mudah mendapatkan cahaya mata namun dia percaya rezeki zuriat itu datang daripada Allah.

“Tentang subur macam mana pun kalau tiada rezeki pun tak guna… itu semua Allah yang tentukan. Dan saya tak boleh nak bercakap lebih-lebih sebab saya belum berkahwin.

“Orang yang dah berkahwin lebih tahu betapa susahnya nak dapat anak dan saya bukan pakar pun dalam bidang ni. Cuma saya harap bila cerita ni viral ia akan disambut oleh pihak yang lebih pakar untuk menjelaskan,” katanya.

Menurut Iqbal lagi, dia mengakui terkejut selepas pendedahannya itu ramai wanita mengajaknya berkahwin, namun usahawan itu berkata berkahwin bukan perkara mudah.

“Ramai 40 tahun ke atas, yang anak dara pun ada juga. Saya pun terkejut ada orang yang ajak kahwin. Tapi tak semudah itu nak kahwin, kalau tak tak ada saya ambil anak angkat dulu,” katanya.

Ditanya mahu berapa orang cahaya mata jika berkahwin suatu hari nanti, Iqbal berkata dia inginkan 8 orang anak.

“Tak ramai, dalam 8 macam tu je. Kalau kahwin dua, 16 anak. Tapi tak adala, saya kahwin sorang je kot. Tengok keadaan la, kalau rasa nak kahwin dua, kahwin dua,” katanya.


“Saya Kerja Untuk Masa Depan, Kita Tak Tahu Apa Jadi Di Masa Akan Datang”

Meskipun berdepan masalah rumah tangga, namun pelakon Puteri Sarah terus bangkit daripada terus meratap sert mahu memberi fokus membahagiakan anak-anaknya.

Memetik Utusan Online, Sarah berkata apa yang berlaku dalam rumah tangganya tidak sikit pun mengganggu tumpuan untuk membesarkan anaknya, Syaikhul Islam dan Summayah.

BACA: “Anak-Anak Tak Tahu, Saya Atasi Stres Dengan Mengaji” – Puteri Sarah

“Saya tak terganggu langsung kerana Alhamdulillah keluarga mentua dan keluarga saya sendiri, mereka beri sokongan penuh.

“Anak-anak tak tahu menahu tentang apa yang berlaku dan gembira sebab saya kekalkan persekitaran positif untuk mereka. Saya hantar mereka ke sekolah, beri didikan agama dan bawa mereka bercuti untuk gembirakan mereka.

“Saya juga sudah mula bekerja. Kalau perlu ke luar negara seperti Singapura dan Brunei untuk berniaga, mereka tetap dijaga keluarga saya atau mentua. Jadi anak-anak tak sunyi,” katanya.

Dalam pada itu, Sarah berkata dia bekerja untuk masa depan apatah lagi kita tidak tahu apa akan jadi di masa mendatang.

“Syamsul tidak abaikan nafkah untuk anak-anak. Perkara ini perlu saya nyatakan kerana ada yang mula mempersoal perkara itu sejak saya aktif bekerja semula.

“Saya tetap mahu bekerja untuk masa depan yang terjamin. Kita tak tahu apa yang akan berlaku di masa akan datang,” ujarnya.


Noor Nabila Padam Gambar Suami, Ini Pula Ditemui Di IG Engku Emran

Sejak semalam hangat diperkatakan mengenai rumah tangga kakak kepada selebriti popular, Neelofa iaitu Noor Nabila apabila usahawan itu memadam semua gambar bersama suami, Engku Emran di Instagram.

Hasil tinjauan mendapati, gambar pernikahan mereka juga tidak kelihatan malah Nabila turut menukar gambar profil Instagram miliknya itu.

BACA: Padam Semua Gambar Suami, Status Rumah Tangga Noor Nabila Jadi Tanda Tanya

Bagaimanapun, lain pula ditemui di Instagram milik Engku Emran dimana kali terakhir dia memuat naik gambar berdua ketika ulang tahun perkahwinan mereka pada Mac lalu. Menerusi foto itu, kelihatan pasangan itu baru sahaja selesai menunaikan solat jemaah bersama.

Namun, sehingga kini status rumah tangga mereka masih menjadi tanya apabila kedua-duanya hanya mendiamkan diri.

Nabila dan Engku Emran mendirikan rumah tangga pada 19 Mac tahun lalu. Terdahulu, Nabila pernah mendirikan rumah tangga dengan Sharnaaz pada 31 Mac 2017 dan bercerai secara hakam pada 9 Julai 2020. Pasangan itu dikurniakan seorang cahaya mata, Jebat Jayden.


Saling Unfollow Di IG, Aedy Ashraf & Amelia Henderson Putus Cinta?

Pasti ramai tahu pada Mac lalu, pelakon Aedy Ashraf membuat kejutan apabila melamar pelakon Amelia Henderson di depan khalayak ramai.

Bagaimanapun, perkongsian Aedy di Twitter seolah patah hati sekaligus menjadi tanda tanya mengenai status hubungan cintanya dengan kekasihnya itu.

BACA: Dua Tahun Menunggu, Aedy Ashraf Buat Kejutan Melamar Amelia Henderson

Perkongsian Aeday itu seakan memberi bayangan hubungan mereka berdua sedang mengalami masalah atau mungkin sudah putus di tengah jalan.

Guess its true when they said ‘some people are only meant to be in our memories’

“Mungkin betul kata mereka, sesetengah orang hanya ditakdirkan untuk berada dalam hidup sebagai kenangan,” tulisnya.

Status dimuat naik oleh Aedy itu mendapat pelbagai reaksi daripada netizen yang yang tertanya-tanya mengenai status hubungan mereka.

Malah, ada yang perasan kedua-dua mereka sudah saling tidak mengikuti satu sama lain di akaun Instagram.

Dalam pada itu, ramai yang meluahkan rasa kecewa jika benar hubungan mereka betul-betul sudah berakhir serta berharap mereka masih boleh berkawan biarpun sudah berpisah.


Laudya Cynthia Bella Nikah Lelaki Dubai?

Nama pelakon jelita, Laudya Chintya Bella menjadi bualan dia media sosial apabila didakwa baru-baru ini sudah bernikah dengan dengan jejaka berasal dari Dubai.

Malah, tular di aplikasi TikTok vid4eo pernikahan seorang wanita yang didakwa pelakon terkenal Indonesia itu dengan jejaka berkenaan.

BACA: Laudya Cynthia Bella Serik Bercinta, Hanya Pilih Lelaki Untuk Dijadikan Suami

ALHAMDULILLAH SAH ! LAUDYA CHINTYA BELLA RESMI DI PERSUNTING PANGERAN ARAB ASAL DUBAI#beranda #tampil #fyp #menikah #laudyacynthiabella

Memetik laporan media Indonesia, Laudya difahamkan kini menetap di Dubai. Bagaimanapun, pengurusnya menafikan berita pernikahan itu serta menyifatkan ianya khabar angin tidak benar.

“Mohon maaf, itu berita yang sangat tidak benar. Semoga kita semua terhindar dari fitnah ya. Barakallahufik,” katanya.

Sebelum ini, hangat diperkatakan mengenai hubungan cinta Laudya dengan jejaka Dubai ini sejak beberapa bulan lalu.

Terdahulu, Laudya bernikah dengan ahli perniagaan, Engku Emran pada 2017. Namun bercerai pada tahun 2020. Pasangan itu tidak dikurniakan cahaya mata.


Bergelek Tengah Jalan Depan KLCC, Baby Shima Dipuji Netizen Indonesia

Sebut saja nama Baby Shima, ada saja kontroversi terpalit penyanyi dangdut itu. Baru-baru ini, perkongsian Baby Shima menjadi perhatian apabila bergelek sakan di tengah jalan di hadapan KLCC.

Dilihat sedang melintas jalan, Baby Shima turut berhenti seketika untuk bergelek di tengah jalan tempat pelintas berjalan kaki.

Shima atau nama sebenarnya Nor Ashima Ramli turut menulis kapsyen, “Bergoyang sebab kereta tak nak beri laluan” dan  diinspirasikan daripada Citayem Fashion Week.

Perkongsian Baby Shima itu mendapat pelbagai reaksi daripada netizen dimana ada yang mengkritik dan ada yang terhibur dengan aksi penyanyi itu.

Malah, ramai netizen terutama dari Indonesia yang memuji keberanian dan kekebalan Shima berdepan dengan kecaman dari orang ramai.

Terdahulu, Baby Shima mengakui layanan diterima dari netizen Malaysia dan negara seberang berbeza apabila peminat dari Indonesia lebih menghargainya hingga sanggup datang dari jauh untuk ke konsertnya.


Padam Semua Gambar Suami, Status Rumah Tangga Noor Nabila Jadi Tanda Tanya

Rumah tangga kaka kepada selebriti popular, Neelofa iaitu Noor Nabila menjadi tanda tanya apabila usahawan itu memadam semua gambar bersama suami, Engku Emran di Instagram.

Hasil tinjauan mendapati, gambar pernikahan mereka juga tidak kelihatan malah Nabila turut menukar gambar profil Instagram miliknya itu.

Gambar terbaru mereka pada hari raya juga tidak kelihatan, yang tinggal hanya gambar Nabila bersama anak lelakinya, Jebat Jayden.

Lebih menimbulkan tanda tanya apabila Nabila ada memuat naik beberapa perkongsian petikan kata-kata seakan memberi gambaran tentang hubungan dan perasaannya sebagai seorang isteri.

Menerusi perkongsian di Insta Story, Nabila turut memuat naik petikan tentang kehadiran yang tidak dihargai serta usaha dalam sebuah hubungan namun tidak mendapat perhatian daripada pasangan.

Bukan kali pertama perkara ini diperkatakan, sebelum ini timbul khabar angin mengatakan hubungan mereka bermasalah.

Bagaimanapun, Nabila menafikan dakwaan tesebut serta mengatakan rumah tangga mereka baik-baik sahaja serta usahawan itu memilih untuk menjaga privasi perkahwinan mereka.

Nabila dan Engku Emran mendirikan rumah tangga pada 19 Mac tahun lalu. Terdahulu, Nabila pernah mendirikan rumah tangga dengan Sharnaaz pada 31 Mac 2017 dan bercerai secara hakam pada 9 Julai 2020. Pasangan itu dikurniakan seorang cahaya mata, Jebat Jayden.


“Biarlah Saya Nak Post Apa Pun, Sampai Masa Nanti Saya Tunjuk” – Neelofa

Perkongsian selebriti popular, Neelofa di Instagram mengejutkan ramai apabila memuat naik gambar anak sulungnya, Muhammad Bilal yang sudah mencecah enam bulan.

Menerusi entri itu, Neelofa mendoakan yang terbaik buat anaknya itu begitu juga buat anak-anak kecil lain diluar sana.

Ramai menantikan untuk melihat wajah anak pasangan popular Neelofa dan PU Riz itu, namun foto tersebut masih tidak memperlihatkan wajah Bilal.

Bagaimanapun, ramai yang meluahkan rasa geram melihat tangan Bilal yang gebu serta memiliki kulit yang putih gebu.

Sementara itu, komen daripada seorang netizen ini menjadi perhatian Neelofa yang mengatakan tiada guna berkongsikan gambar tapi seakan ‘sorok’ muka.

Membalas komen individu itu, Neelofa berkata sampai masa nanti dia akan dedahkan wajah anaknya kepada umum.

“Biarlah saya nak post apa pun, sampai masa nanti saya tunjuk,” tulisnya.

Terdahulu, Neelofa meminta sedikit waktu lagi untuk berkongsikan wajah anaknya. Ujarnya, sebagai ibu dia mahukan yang terbaik meskipun ada yang menjadikan isu penyakit ‘Ain sebagai bahan gurauan.


Hidayah Ziarah Pusara Arwah Abam Undang Sebak Netizen

Pejam celik rupanya sudah lebih dua tahun Allahyarham Abam Bocey pergi menghadap Ilahi. Sehingga kini lakonannya masih disiarkan sebagai pengubat rindu buat peminat.

Baru-baru ini, isterinya Nur Hidayah ada memuat naik video di TikTok membawa anaknya, Syed Uthman Hamzah Al-Juffrey melawat pusara Abam.

BACA: Hasil Jual Cempedak & Sabun, Hidayah Syukur Berjaya Beli Vellfire

Menerusi entri itu, Hidayah meluahkan rasa rindu pada arwah suaminya serta mengatakan Abam sentiasa dihatinya selamanya.

Abang hari ni sayangg bawak anak Kita datang jumpa abgg ? ‘Kepergianmu membuat diriku mengerti bahawa Rindu yang paling menyakitkan adalah rindu orang yang telah Tiada’.. Al-fatihah suamiku Tercinta Syed Umar Mokhtar ?? kau tetap dihatiku selamanya cinta syurga ???…#alfatihah #cintasyurga #kitabaikramaisayang #dieyabeauty #anakibuayah #doakudisetiapsujudku #sabundaunsukunhidayahabam

“Abang hari ni sayangg bawak anak Kita datang jumpa abgg. Kepergianmu membuat diriku mengerti bahawa Rindu yang paling menyakitkan adalah rindu orang yang telah Tiada. Al-fatihah suamiku Tercinta Syed Umar Mokhtar, kau tetap dihatiku selamanya cinta syurga,” katanya.

Perkongsian Hidayah itu mendapat pelbagai reaksi daripada netizen yang sebak melihat anak tunggal pelawak itu yang membesar tanpa bapa disisi.

Dalam video tersebut, Hidayah dilihat mencium batu nisan tertera nama arwah suaminya untuk melepaskan rindu.

Dalam pada itu, rata-rata netizen memberikan kata-kata semangat buat Hidayah serta mendoakan ibu tunggal itu akan terus kuat demi Hamzah.


Ryan Bakery Rasmikan Cawangan BubbleBee, Sahabat Baik Menangis Terharu

Sebut saja nama Ryan Bakery, pasti ramai tahu pemuda itu sering tampil dengan yang video mengimbau zaman kanak-kanak dan persekolahan sehingga mendapat jutaan tontonan di aplikasi TikTok.

Malah, hasil daripada kerja kerasnya itu, Ryan berpeluang bekerjasama dengan pelawak Shuib Sepahtu untuk merasmikan satu lagi francais BubbleBee di Seri Iskandar, Perak.

Menerusi satu perkongsian di Instagram, Shuib ada memuat naik video Ryan memotong reben perasmian di cawangan Seri Iskandar disaksikan para pelanggan, peminat serta sahabat-sahabat.

Apa yang menjadi perhatian, ramai yang sebak melihat sahabat Ryan iaitu Wanchai yang menangis terharu melihat kejayaan rakan baiknya.

Perkongsian video itu mendapat pelbagai reaksi daripada netizen sebak melihat hubungan akrab dua sahabat itu serta mengucapkan tahniah kepada Ryan di atas kejayaannya itu.


Nora Danish Tak Senang Duduk Tengok Filem Mat Kilau, Sampai Tangan Basah

Meskipun sudah lebih sebulan di tayangkan, filem Mat Kilau: Kebangkitan Pahlawan masih hangat diperkatakan apatah lagi mencetuskan fenomena apabila berjaya mengutip RM90 juta.

Pelakon jelita, Nora Danish juga tidak melepaskan peluang untuk menonton filem epik Melayu itu di pawagam.

BACA: Nora Danish Makan Di Restoran Gordon Ramsay, Netizen Persoal Status Halal

Menerusi satu perkongsian di Insta Story, Nora berkata dia mahu mempelajari ilmu silat selepas terpegun melihat setiap bunga dan langkah silat yang dipersembahkan dalam filem tersebut.

Nora turut menceritakan pengalamannya menonton filem tersebut dimana dia tidak boleh duduk diam dan tangannya berpeluh.

“Tangan basah tau tengok cerita ni. Sangat-sangat mencemaskan. Tak senang duduk dibuatnya. Macam tengok WWF pun ada,” katanya.

Dalam pada itu, Nora turut memuji pengarah filem tersebut yang bijak mengambil ‘angle’ sehingga semua sudut nampak cantik dan kemas.

Namun, Nora meluahkan rasa kecewa tentang pengakhiran filem itu dimana watak Wahid yang dilakonkan oleh Beto Kusyairy mati di tangan pembunuh upahan British.


Puteri Sarah Kesian Dengan Rosa Serra

Sejak kebelakangan ini hangat diperkatakan di media sosial mengenai kemelut rumah tangga, pelakon Puteri Sarah dan Rossa Sera.

Ketika Sera dikatakan dalam proses berpisah berpisah dengan suaminya, Shuk Sahar, isteri kepada pengarah Syamsul Yusof iaitu Puteri Sarah pula dalam proses menyaman orang ketiga.

Baru-baru ini, kedua-dua mereka bertemu dalam satu majlis dan dilihat ada memuat naik video dan gambar bersama di Instagram.

Dalam satu perkongsian, Puteri Sarah meluahkan rasa simpati apabila pertama kali bertemu isteri kepada Shuk Sahar itu. Ujarnya, dia memahami serta tahu bagaimana sakit rasanya apabila hati dihancurkan serta memberi semangat supaya Sera terus tabah.

“Selama ni saya hanya baca dari  media social sahaja. Bila jumpa secara depan-depan I can see that she’s so vulnerable and she has anxiety. Kesian dia,” tulisnya.

Menerusi entri itu, Sarah sempat menawarkan khidmat peguamnya kepada Sera sekiranya dia berniat mengambil tindakan undang-undang.

Perkongsian Sarah itu mendapat pelbagai reaksi daripada netizen yang mendoakan segala urusan kedua wanita itu dipermudahkan.


Netizen Teruja Neelofa Hampir Dedah Wajah Bilal

Usia Muhammad Bilal kini sudah mencecah enam bulan, sememangnya ramai yang menantikan untuk melihat wajah anak sulung kepada selebriti terkenal, Neelofa.

Baru-baru ini, Neelofa dilihat ada memuat naik video anaknya itu sedang makan menerusi Insta Story miliknya.

Menerusi video yang dikongsikan semula oleh peminat, Bilal dengan bersemangat menepuk-nepuk meja dipercayai ketika sedang diberi makan.

“Makanan pertama. Habis dia penyek (makanan) dengan tangan sadonya,” tulis Neelofa.

Meskipun wajah Bilal belum didedahkan sepenuhnya, namun ramai peminat teruja melihat perkembangan anak sulung pasangan Neelofa dan PU Riz itu.

Dalam pada itu, di ruangan komen ada yang meneka Bilal seperti anak ‘mat saleh’ kerana memiliki kulit yang putih dan berambut perang.

Sementara itu, semalam Neelofa dilihat memuat naik gambar anaknya di Instagram sekaligus memberi ‘hint’ wajah comel anaknya. Menerusi perkongsian itu, Neelofa meluahkan rasa mengenai anaknya yang kini genap berusia enam bulan.

Seperti sudah dijangka, perkongsian foto  itu membuatkan ramai teruja dengan kecomelan anak Neelofa dan PU Riz itu serta mendoakan Bilal menjadi anak yang soleh.  Dalam pada itu, ada yang meluahkan rasa geram melihat tangan Bilal yang gebu serta memiliki kulit yang putih.


Balik Dari Tunai Haji, Imej Berhijab Nelydia Senrose Dipuji Ramai

Selamat menjalani ibadah haji, difahamkan pelakon Nelydia Senrose dan suaminya, Mohd Hafez Halimi sudah pun selamat pulang ke tanah air.

Baru-baru ini, tular perkongsian seorang netizen di aplikasi TikTok mengenai imej berhijab Nelydia selepas pulang daripada mengerjakan ibadah haji.

BACA: Kini Bergelar Hajah, Suami Nelydia Senrose Dipuji Bimbing Isteri Ke Jalan Syurga

Saya rasa gembira & bangga dengan Nelydia Senrose yang kini bergelar Hajjah. ?? Saya tetap menghormati Nely. Saya sentiasa mendoakan agar terus beristiqomah dan teruskan aktif dalam kerjaya seni lakonan pada masa hadapan. Saya yakin Nely boleh bawa watak apa sahaja sesuai yang belum pernah dibawakan. Hopefully Nely’s acting is really the best and definitely never disappoints. Jangan menyepi, ramai yang rindukan Nely. Sebagai peminat, saya tetap menyokong Nely di samping Zahirah Macwilson dari belakang. Saya berharap, kalau betul-betul ada rezeki dapat bertemu dan bergambar dengan Nely bersama Zahirah dalam satu frame di mana-mana event mahupun majlis anugerah hiburan yang akan datang. ?? #NelydiaSenrose

Menerusi video dikongsikan, Nelydia dilihat anggun memakai sepasang jubah serta tudung bawal berwarna hijau lembut dalam satu majlis kesyukuran sempena selamat tiba dari Mekah.

Dalam video tersebut, netizen turut memuji wajah pelakon itu yang semakin berseri selepas menunaikan rukun Islam yang ke-5 itu.

Diruangan komen, rata-rata netizen memuji kecantikan pelakon itu serta gembira dengan imej sopan Nelydia yang sangat cantik dan lebih ayu.

Dalam pada itu, ramai mendoakan agar pelakon itu akan terus kekal istiqamah untuk menutup aurat dengan sempurna.


“Saya Akan Selalu Bersedih, Tapi Saya Reda Dengan Ketentuan Ini” – Shuib

Perkongsian pelawak Shuib di Instagram menjadi perhatian apabila memaklumkan hari ini genap setahun pemergian isteri tercinta Allahyarham Siti Sarah Raissuddin mengikut kalendar Islam.

Memetik BH Online, Shuib berkata dia tidak dapat mengawal diri apabila mengimbas kembali detik pemergian arwah pada 9 Ogos lalu. Katanya lagi, dia harus reda dengan pemergian isterinya itu namun mengakui setiap hari teringatkan bidadarinya itu.

“Saya reda, cuma rindu yang sangat unik. Kadang-kadang, saya tak tahu nak cakap macam mana. Perubahan perasaan setiap hari tidak sama.

Saya berikan satu contoh. Pernah tak teringat sesuatu perkara tanpa gagal, setiap hari? Saya melaluinya setiap hari dalam masa setahun ini.

“Tiada satu hari pun saya tidak ingat atau memikirkan arwah. “Saya akan selalu bersedih, tetapi insya-Allah, saya reda dengan ketentuan ini. Saya bersyukur segala yang Allah beri dan aturkan untuk saya.

“Dengan apa yang dilalui, saya yakin Allah mahu berikan lebih baik untuk saya dan anak-anak, insya-Allah,” katanya.

Dalam pada itu, Shuib berkongsikan arwah tidak pernah hadir dalam mimpinya namun anak-anaknya pernah bermimpikan ibu mereka.

“Saya sangat berharap dapat bertemu arwah dalam mimpi. Setahu saya, anak-anak, Uwais Alqarni, Dzahira Talita Zahra dan Ariq Matin pernah bermimpikan arwah.

“Cuma, saya dan bapa mentua belum lagi. Saya hanya pernah bermimpi saya mencari-cari arwah, tetapi tidak berjumpa. Mimpi dapat melihatnya depan mata, belum lagi hadir. Saya berharap sangat dapat mimpikan arwah,” katanya.


Meerqeen Antara 100 Lelaki Terkacak Di Dunia

Selepas Anna Jobling tercalon dalam senarai 100 Wajah Tercantik 2022, giliran hero gandingannya pula iaitu Meerqeen tercalon dalam senarai 100 Lelaki Terkacak 2022 (100 Most Handsome Faces of 2022).

Memetik Media Hiburan, Meerqeen atau nama sebenarnya, Muhammad Shameer Shauqeen menerima pencalonan tersebut daripada TC Candler. Perkara itu turut dikongsikan menerusi Twitter rasmi TC Candler tiga hari lalu.

“Tahniah kepada empat calon ini kerana secara rasminya dicalonkan sebagai 100 Wanita Tercantik/ Lelaki Terkacak 2022. Mana satu calon kegemaran anda? Teruskan mengundi!,” tulis perkongsian itu.

Menerusi senarai itu, TC Candler turut memuat naik tiga lagi foto calon yang tersenarai iaitu Riku NiziU, pelakon Bollywood Kartik Aaryan dan Shownu Monsta X.

Untuk senarai tahun ini, Meerqeen turut berada sebaris dengan bintang popular dunia seperti Bradley Cooper, Liam Hemsworth, The Weeknd, Suga BTS, Song Joong Ki, RM BTS, Hrithik Roshan dan ramai lagi.

Terdahulu, Anna berkata dia tidak menyangka dengan pencalonan tersebut serta menyifatkan pengiktirafan peringkat dunia itu cukup besar.


Berjaya Kumpul RM120,000, Pak Nil Jumpa Zamani Serah Sumbangan

Usaha pengacara popular, Datuk Aznil Nawawi mencari dana membantu membiayai kos pembedahan penyanyi Zamani Slam berjaya mengumpul lebih RM120,000 hasil sumbangan orang ramai.

Menerusi perkongsian terbaru, Pak Nil telah bertemu dengan Zamani untuk menyerahkan wang sumbangan tersebut untuk melakukan pembedahan bagi membetulkan tulang belakang.

“Amanah sudah Pak Nil sempurnakan. Terima kasih atas kepercayaan anda semua,” tulisnya.

Sementara itu, Zamani juga ada memuat naik satu perkongsian meluahkan rasa terharu dengan sumbangan diterimanya itu serta mengucapkan terima kasih kepada Pak Nil serta semua pihak yang menyumbang.

“Syukur ke hadrat illahi dgn segala nikmat kurniaanNya. Alhamdulillah saya sudah terima semua jumlah keseluruhannya.

“Terima kasih terutamanya kepada Pak Nil dan juga kepada semua yg menyumbang serta yang tak henti mendoakan saya dan saya doakan segala kebaikan dan kesihatan yang baik buat anda semua. Hanya Allah sahaja yang dapat membalasnya,” tulisnya.

Menerusi pertemuan itu, Zamani berkata dia mengakui takut untuk melakukan pembedahan berkenaan namun akur kerana penyakit dihadapinya semakin serius.

“Kalau diikutkan saya tak mahu buat pembedahan tapi tidak ada acara lain melainkan ubat tahan sakit. Sekarang saya berada semakin tidak selesa sehinggakan sukar untuk tidur malam. Sekarang tulang semakin membengkok dan menghimpit rusuk kiri,” katanya.

Terdahulu, Zamani berkata dia perlu menjalani pembedahan dengan kadar segera berikutan keadaan fizikalnya semakin membongkok akibat penyakit scoliosis atau tulang belakang bengkok.  Katanya, keadaan tulangnya itu menyukarkan dia untuk melakukan aktiviti seharian dan bekerja.


Ayda Jebat Sedih Tak Dapat Jaga Anak

Baru-baru ini, perkongsian pelakon dan penyanyi Ayda Jebat menjadi perhatian apabila meluahkan rasa sayang buat anaknya, Ana Nayla kini berusia 10 bulan.

Menerusi entri lain, Ayda serba salah kerana perlu meneruskan komitmen kerja serta sedih tidak dapat meluangkan masa sepenuhnya bersama puteri kesayangannya itu.

BACA: Anak Menangis Tak Henti, Ibu Ayda Jebat Nampak Lembaga Merangkak Di Bilik Hotel

“Minggu busy. Kerja back to back. Keluar pagi, balik pagi. Tidur tak tentu lagi. Orang tengok hidup kita senang, yang susah dan gigih bekerja kita kita je tau,” tulisnya.

Dalam pada itu, Ayda berkata apa yang dilakukannya adalah untuk melakukan terbaik demi masa depan anaknya itu.

“Mommy and Daddy Bil kerja. For you ya sayang. Better future for you. InsyaAllah. Only the best for you. Love you so much @ananaylaofficial,” tulisnya.


Puteri Sarah Bangga Berjaya Beli Kereta Idaman RM250,000

Pelakon Puteri Sarah bangga dengan pencapaian dirinya apabila berjaya membeli kereta mewah, Mercedes A-Class hasil titik peluhnya sendiri.

Memetik Harian Metro, Puteri Sarah berkata akhirnya dia dapat memiliki kereta idamannya sekaligus membuktikan kepada mereka yang mengatakan dia hanya bergantung pada suami.

BACA: “Kekuatan Untuk Bekerja Datang Dari Bapa Mentua Saya” – Puteri Sarah

“Alhamdulillah, selepas lima tahun menjadi suri rumah, saya bangkit dengan kembali bekerja. Sepanjang tahun lalu saya aktif semula berlakon dan membuat beberapa perniagaan. Hasil titik peluh itu dapatlah saya membeli kereta idaman sendiri.

“Mungkin orang melihat ia biasa, tapi bagi saya ia cukup bermakna. Saya mahu buktikan pada orang ramai yang selama ini selalu bercakap saya hanya bergantung harap dengan duit suami.

“Apabila saya membeli kereta ini dengan hasil usaha dan kerja keras sendiri, rasa terharu dan sebak dibuatnya. Tidak menjangka juga saya boleh sampai ke tahap ini. Terima kasih keluarga, kedua ibu bapa dan mentua serta anak-anak,” katanya.

Dalam pada itu, Puteri Sarah berkata bapa mentuanya, Datuk Yusof Haslam yang banyak mendorongnya untuk kembali bekerja dan meluahkan rasa syukur banyak rezeki tawaran berlakon diterima.

“Datuk pernah cakap buat apa saya nak terperap di rumah dan terus bersedih. Lebih baik keluar bekerja. Alhamdulillah, saya masih diterima baik dan tawaran berlakon tak pernah putus sampai sekarang.

“Dalam masa sama, setiap apa yang saya usahakan mendapat sokongan semua. Terima kasih banyak kepada semua peminat dan orang ramai atas doanya yang baik-baik buat saya dan anak-anak,” katanya.


“Agaknya Apa Reaksi Ziyad Bila Besar, Dia Tahu Ayahnya Aneh Tak Macam Orang Lain?” – Iqbal

Baru-baru ini, usahawan kontroversi, Iqbal Zulkefli ada memuat naik gambar bersama anak angkatnya, Ziyad kini berusia tiga bulan.

Menerusi entri itu, Iqbal turut tertanya-tanya tentang reaksi anaknya itu apabila dewasa kelak mengenai dirinya.

“Cepat-cepatlah Ziyad anak Ayah besar. Agaknya apa reaksi Ziyad apabila besar nanti dia tahu Ayahnya aneh tak sama seperti orang lain?

“Ibu-ibu yang suka beranak tolonglah beranak banyak-banyak bagi saya jaga. Saya janji hari pertama lahir anak Puan diberi makan mewah nasi ayam dan kopi Starbuck.” tulisnya.

Perkongsian Iqbal itu mendapat pelbagai reaksi daripada netizen yang terhibur dengan mimik wajah serta gaya Iqbal yang menghisap puting. Dalam pada itu, ramai yang memuji kecomelan Ziyad serta mendoakan menjadi anak yang soleh.


Mak Wan Latah Tak Mengaku Salah Ludah Pembantu Peribadi

Pelakon Mak Wan Latah dihadapkan ke Mahkmah Majistret Taiping hari ini atas tuduhan meludah bekas pembantu peribadinya bulan lalu.

Memetik Harian Metro, Mak Wan atau nama sebenarnya Halimatussa’diah Mohd Daud bagaimanapun mengaku tidak bersalah atas pertuduhan yang dibacakan di hadapan Majistret, Nur ‘Atiqah Sapari.

BACA: “Saya Ada Pukul Mak Wan Tapi Sebab Dia Ludah Saya” – Bekas PA

Mengikut pertuduhan, dia didakwa dengan sengaja meludah Nurul Amalina Mohamad Kamal, 28, dengan tujuan membangkitkan kemarahan untuk mengganggu keamanan.

Mak Wan didakwa Seksyen 14 Akta Kesalahan Kecil 1955 yang memperuntukkan hukuman denda tidak melebihi RM100 jika sabit kesalahan.

Pegawai Pendakwa Ibu Pejabat Daerah (IPD) Taiping, Inspektor Khoo Thean Heng menawarkan jumlah jaminan RM5,000.

Bagaimanapun, Yayasan Bantuan Guaman Kebngsaan (YBGK) yang mewakili tertuduh meminta wang jaminan dikurangkan berikutan pendapatan tertuduh yang tidak menentu kerana bekerja sambilan selain merupakan ibu tunggal kepada empat anak.

Mahkamah kemudiannya membenarkan tertuduh dijamin RM1,000 dengan seorang penjamin dan menetapkan 5 September depan untuk serahan dokumen dan lantikan peguam.


Aeril & Wawa Terkejut Dapat Banyak ‘Gift Singa’ Dari Sultan Pemurah

Baru-baru ini, nama Sultan Pemurah menjadi bualan ramai apabila memberikan gift mewah kepada personaliti media sosial Ryan Bakery ketika sesi live di aplikasi TikTok.

Susulan itu, ramai yang berteka-teki siapa individu disebalik nama Sultan Pemurah itu kerana sering kali memberikan hadiah mewah kepada pengguna TikTok.

BACA: Ryan Bakery Tak Sangka Dapat ‘Gift Singa’, Rezeki Buat Duit Kahwin

Sorry abang @aerilzafrel8 , sultan masuk kacau live abang ?? #fyp

Terbaru, ketika sesi live pasangan selebriti Aeril Zafrel dan Wawa Zainal semalam juga turut kecoh apabila Sultan Pemurah turut memberi hadiah.

Menerusi video dimuat naik oleh Aeril, pelakon itu teruja apabila melihat jumlah coin yang diterimanya daripada Sultan Pemurah.

Susulan itu, ramai yang tertanya-tanya siapa sebenarnya gerangan Sultan Pemurah itu kerana sanggup menghabiskan wang beribu ringgit.

Sebelum ini, netizen membuat spekulasi uara Sultan Pemurah itu adalah mirip kepada pelawak serta usahawan terkenal, Shuib Sepahtu.

Namun, kali ini netizen mendakwa individu disebalik Sultan Pemurah itu adalah nak lelaki usahawan terkenal, Datuk Seri Vida iaitu Kacak selepas mendengar suara lelaki berkenaan.


Dedah Leher, Sharifah Rose Akui Tak Sempurna Berhijab

Pelakon Sharifah Rose mengakui kekurangannya yang memakai tudung namun tidak menutup aurat dengan sempurna.

Memetik Kosmo, Sharifah Rose berkata dia terbuka dengan kecaman dilemaprkan netizen susulan tular fotonya yang menampakkan leher dimuat naik oleh seorang jurusolek, Khir Khalid.

“Tentang gambar yang dikongsikan abang Khir itu, bagi saya, tiada masalah besar pun dan terpulang kalau netizen nak gembar-gemburkan tentangnya.

“Dia pun nak ‘test lighting’ (ujian pencahayaan) sahaja dan berkongsi hasil kerjanya dalam media sosial miliknya. Netizen nak cakap itu ini, saya tidak mempunyai kuasa nak tutup mulut mereka,” katanya.

Kata Sharifah lagi, dia masih mencuba yang terbaik untuk menutup aurat dengan sempurna dan dalam proses belajar. Dalam pada itu, dia turut memohon maaf jika ada perkongsiannya mengguris hati sesiapa.

“Saya pakai tudung sudah lama tak nak cakap sempurna itu, jauh sekali sebab saya pun sama macam orang lain masih belajar. Saya akui, kadang-kadang, saya pakai turban. Pakai tudung pun, anak rambut terkeluar dan orang nampak.

“Sebagai seorang manusia yang masih mencari kesempurnaan dalam menutup aurat, saya minta maaf kalau perkongsian saya mahupun orang lain membuatkan khalayak di luar sana terguris hati.

“Insya-Allah, dari semasa ke semasa, saya akan terus mencuba memperbaiki diri dan sama-samalah kita berusaha menjadi manusia yang lebih baik. Saya terima teguran dengan hari terbuka,” katanya.


Individu Dakwa Ira Kazar Dah Kahwin?

Sejak bulan lalu nama Ira Kazar menjadi bualan ramai apabila didakwa menjadi orang ketiga menggangu rumah tangga pengarah Syamsul Yusof dan Puteri Sarah.

Baru-baru ini tular perkongsian dimuat naik oleh seorang individu d aplikasi TikTok sekaligus mengejutkan ramai yang memuat naik video memaparkan perbualan tentang Ira Kazar.

Menerusi video itu, individu tersebut mendakwa rekod perubatan Ira menunjukkan gadis itu aktif melakukan hubungan intim dengan orang yang sama.

Dalam masa yang sama, individu berharap agar gadis itu sudah berkahwin dan bukannya melakukan hubungan tanpa ikatan yang sah.

Diruangan komen, ramai yang terkejut dengan pendedahan berkenaan serta ada yang meminta tidak membuat fitnah kerana ia perkara yang serius dan berat.

Sementara itu, ada yang mengatakan rekod perubatan pesakit adalah sulit dan tidak mungkin bocor begitu sahaja.

Bagaimanapun, tidak dapat dipastikan kesahihan dakwaan individu itu mungkin hanya mahu mendapat perhatian sahaja. Malah, video itu juga telah pun dipadam oleh individu berkenaan.